###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2019. április 25-én** megtartott üléséről(**2019/V. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:**, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Pánti Ildikó, Andrási András, Lengyel János, Dr. Kovács László képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető,  Szabóné Bóka Réka költségvetési csoportvezető, Kósáné Bene Hajnalka kistérségi csoportvezető, Nyester Ferenc önkormányzati tanácsadó, Szabóné Fábián Éva humánpolitikai ügyintéző, Dr. Urbán Zoltán Jász-Nagykun-Szolnok Megyei Rendőr-főkapitányság vezetője, Teleki Zoltán Karcagi Rendőrkapitányság vezetője, Gulyás Ferencné a Madarász Imre Egyesített Óvoda intézményvezetője, Andrási Zoltán a Karcagi "Erőforrás" Kft. ügyvezetője, Andrási István a Nagykun Víz- és Csatornamű Kft. ügyvezetője, Karcag TV, FM rádió munkatársa, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető, valamint a lakosság és a pártok részéről 8‑10 fő

**Távolmaradt:** Dobos László polgármester, Kovács Szilvia alpolgármester, Szepesi Tibor képviselő

**Gyurcsek János alpolgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Gyurcsek János alpolgármester:** Van-e további napirendi javaslat?

További napirendi javaslat nem hangzott el.

**Gyurcsek János alpolgármester::** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Beszámoló a település közrend és közbiztonsági helyzetéről | Teleki Zoltán kapitányságvezető |
| 1. Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására | Rózsa Sándor jegyző |
| 1. Javaslat Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendelet módosítására | Rózsa Sándor jegyző |
| 1. Javaslat az önkormányzat tulajdonában lévő lakások és nem lakás céljára szolgáló helyiségek bérbeadásáról szóló rendelet-tervezetre | Rózsa Sándor jegyző |
| 1. Tájékoztató az Akácliget Fürdő szezonnyitó felkészüléséről, várható feladatokról | Andrási István ügyvezető |
| 1. Javaslat a rászoruló gyermekek intézményen kívüli ingyenes nyári szünidei étkeztetésének időtartamára | Dobos László polgármester |
| 1. Beszámoló a helyi hagyományok, néphagyományok, a mese megjelenéséről és hatásairól, feltételekről az óvodai nevelésben a Madarász Imre Egyesített Óvodában | Gulyás Ferencné intézményvezető |
| 1. Javaslat a Madarász Imre Egyesített Óvoda intézményvezetői állásának pályázati meghirdetésére | Dobos László polgármester |
| 1. Javaslat a Madarász Imre Egyesített Óvoda – Csoportos tehetségsegítő tevékenységek megvalósítására a „Tehetségek Magyarországa” című EFOP-3.2.1.-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósítására | Gulyás Ferencné intézményvezető |
| 1. Javaslat a Madarász Imre Egyesített Óvoda, mint kötelezettségvállaló a Karcag és Térsége Tehetségsegítő Tanács – Csoportos tehetségsegítő tevékenységek megvalósítására a „Tehetségek Magyarországa” című EFOP-3.2.1-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósítására | Gulyás Ferencné intézményvezető |
| 1. Javaslat a Karcagi Járásbíróságra történő bírósági ülnökök megválasztására | Dobos László polgármester |
| 1. Javaslat a települési önkormányzatok rendkívüli önkormányzati támogatása igénylésére | Dobos László polgármester |
| 1. Javaslat a 2009. évben megvalósult Karcag, Dankó P.-Jókai-Nyár utcai lakossági önerős útalapépítés költségeinek rendezésére | Dobos László polgármester |
| 1. Javaslat a „Szerves hulladék kezelése Karcagon” című pályázattal kapcsolatos 15/2018. (I.25.) „kt.” sz. és az 59/2019. (III.28.)„kt.” sz. határozatok módosítására | Dobos László polgármester |
| 1. Javaslat a Karcag város belterületén működő, meglévő térfigyelőkamera rendszer bővítésére | Dobos László polgármester |
| 1. Javaslat a KVG Kft. által a Nagykun Víz- és Csatornamű Kft. részére történő pénzeszköz biztosítására | Dobos László polgármester |
| 1. Javaslat Burai Jenőnek a PH/4376-3/2019. ügyiratszámú közigazgatási bírság megállapító határozat ellen benyújtott fellebbezése elbírálására | Dobos László polgármester |
| 1. Javaslat Ari Szilvia Andreának a PH/4584-3/2019. ügyiratszámú közigazgatási bírság megállapító határozat ellen benyújtott fellebbezése elbírálására | Dobos László polgármester |
| 1. Javaslat a Karcag, Északi utca 18. szám alatti önkormányzati bérlakás bérbeadására | Dobos László polgármester |
| 1. Javaslat a Karcag, Széchenyi István sugárút 83. C. épület fsz. 3. alatti önkormányzati bérlakásra kiírt pályázat eredményének megállapítására | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**61/2019. (IV.25.) „kt.” sz. h a t á r o z a t**

**a Karcag Városi Önkormányzat Képviselő-testülete 2019. április 25-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Gyurcsek János alpolgármester:** Javasolta, hogy az **16-tól 20-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) és c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 9 igen szavazat, nemleges szavazat, tartózkodás nem volt.

**62/2019. (IV.25.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **16-tól 20-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Gyurcsek János alpolgármester: A**z Országgyűlés 2000. évi döntése szerint 2001-től minden évben április 16-án tartják a **holokauszt áldozatainak magyarországi emléknapját.**

Kérte, hogy egy perces néma felállással adózzanak a magyarországi és a karcagi áldozatok emlékének.

***– 1 perces néma felállás –***

**Gyurcsek János alpolgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **"Március 29-én** a Karcagi Szakképzési Centrum *A jövő szakképzése – a szakképzés jövője* címmelkonferenciát rendezett a Déryné Kulturális Központban. A konferencián részt vettek Karcagi Nagy Zoltán, Nagyné László Erzsébet, Pánti Ildikó, Szepesi Tibor és Molnár Pál képviselők, valamint Kovács Szilvia alpolgármester. Köszöntőt mondott Dobos László polgármester.
* **Március 30-án** *Azért vannak a jó barátok* címmel jótékonysági előadást szervezett a „Mindig Van Remény” Daganatos Betegekért Alapítvány Karcag és a Rákbetegek Országos Szervezete Karcagi Klubja a hátrányos helyzetű gyerekek javára. Jelen voltak Nagyné László Erzsébet, dr. Kanász-Nagy László és Pánti Ildikó képviselők.
* **Március 30-án** a Cserhát Kft. alapításának 20. évfordulója alkalmából rendezett ünnepségen Dobos László polgármester gratulált a vállalat képviselőinek az önkormányzat nevében.
* **Április 2-án** Dobos László polgármester és Szepesi Tibor képviselő a Birkafőző  Fesztiválhoz kapcsolódó rockzenei tehetségkutató versenyről tartott sajtótájékoztatót a Városházán.
* **Április 3-án** a Liszt Ferenc Zeneművészeti Egyetem által irányított óvodai nevelés új gyakorlatának bemutatásán, az Ifjúsági Házban Kovács Szilvia alpolgármester mondott köszöntőbeszédet.
* **Április 5-én** Dobos László polgármester részt vett a karcagi Toyota Road Service Kft. új, debreceni autószalonjának átadó ünnepségén.
* **Április 8-án** rendezték meg a Karcagi Arany János Általános Iskola X. Romaprojektjének megnyitó ünnepségét. A rendezvényen részt vettek Kovács Szilvia alpolgármester, valamint Pánti Ildikó és Karcagi Nagy Zoltán képviselők.
* **Április 9-én** *Megyek, megyek, mendegélek, meseerdőn keresgélek* címmel bemutató foglalkozást tartottak a Jókai úti óvodában. A bemutatón Pánti Ildikó képviselő és Kovács Szilvia alpolgármester voltak jelen a város önkormányzata részéről.
* **Április 10-én** *A mese hatása a gyermek egészséges fejlődésére* címmel foglalkozással egybekötött konzultációt tartottak a Kuthen úti óvodában. A rendezvényen részt vett Kovács Szilvia alpolgármester és Pánti Ildikó képviselő.
* **Április 10-én** *„Amit szívedbe rejtesz”* címmel költészet napi verses délutánra várták a versek kedvelőit a Csokonai Könyvtárba. A jelenlévők lehetőséget kaptak arra is, hogy legkedvesebb költeményeiket felolvassák, elmondják. A város önkormányzatát Pánti Ildikó képviselte a rendezvényen. A megjelent hallgatóságot Szepesi Tibor képviselő köszöntötte.
* **Április 11-én** Karcagra látogatott Schanda Tamás, az Innovációs és Technológiai Minisztérium államtitkára. A látogatáson Dobos László polgármester, valamint dr. Fazekas Sándor és Kovács Sándor országgyűlési képviselők sajtóbejáráson mutatták be a Zöldfa úti Óvoda és a Városgondnokság épületének felújítási munkálatait.
* **Április 12-én** aKun-Orgonda Zenebarátok Egyesülete és az Erkel Ferenc Alapfokú Művészeti Iskola jótékonysági hangversenyre várta a zenekedvelőket a Déryné Kulturális Központba. A koncert bevételét a tehetséges művészeti iskolás gyermekek támogatására ajánlották fel. Jelen voltak Pánti Ildikó és Szepesi Tibor képviselők.
* **Április 13-án** tartotta a Kátai Gábor Alapítvány hagyományos jótékonysági bálját, melynek bevételét a betegellátás fejlesztésére fordítják. A rendezvényen részt vettek Karcagi Nagy Zoltán, Nagyné László Erzsébet és dr. Kanász-Nagy László képviselők. Köszöntőt mondott Dobos László polgármester.
* **Április 13-án** a Nyugdíjas Barátok Egyesületének közgyűlésén részt vett, és a tagságot köszöntötte Pánti Ildikó képviselő.
* **Április 15-én** a Szent Pál Marista Általános Iskola tanulói bemutatták a Krisztus szenvedését feldolgozó *Karcagi Passió*című előadást a Déryné Kulturális Központban. Az előadáson Nagyné László Erzsébet és Pánti Ildikó képviselők voltak jelen az önkormányzat képviseletében.
* **Április 15-én** Kolozsi Sándor *Rezdülések* című fotókiállításának megnyitójára várták az érdeklődőket a Déryné Kulturális Központba. A kiállítást dr. Bartha Júlia etnográfus nyitotta meg, köszöntőt mondott Szabó István, Szolnok város alpolgármestere. A műsorban közreműködtek az Erkel Ferenc Alapfokú Művészeti Iskola növendékei és tanárai. A megnyitón részt vettek Kovács Szilvia alpolgármester, valamint Pánti Ildikó és Szepesi Tibor képviselők.
* **Április 16-án** a Györffy István Nagykun Múzeumban a holokauszt áldozatainak emléknapja alkalmából *Csodálatos Izrael* címmel nyílt fotókiállítás, ahol Keller Zoltán izraeli fotós munkáit dr. Molnár Sándor, a kiállítás kezdeményezője ajánlotta a jelenlévők figyelmébe. A karcagi áldozatokra dr. Fazekas Sándor országgyűlési képviselő, Kovács Sándor országgyűlési képviselő, Dobos László polgármester és Csillag Barnabás, a Karcagi Zsidó Hitközség elnöke emlékezett. Jelen voltak Kovács Szilvia alpolgármester, valamint Nagyné László Erzsébet, Pánti Ildikó és Szepesi Tibor képviselők.
* **Április 16-án** a Szentannai Sámuel Középiskola és Kollégium végzős diákjai búcsúztak el a város vezetésétől, melyet Kovács Szilvia alpolgármester és Szepesi Tibor képviseltek.
* **Április 16-án** este a Kossuth- és Liszt Ferenc-díjjal kitüntetett zenész, Zorán koncertjét élvezhette a közönség a Déryné Kulturális Központban. Jelen volt Szepesi Tibor képviselő.
* **Április 17-én** tavaszi játszóházba várták a gyerekeket a Déryné Kulturális Központ munkatársai a Városi Sportcsarnokba. A közel 300 óvodás és kisiskolás résztvevő a kézműves foglalkozások mellett kipróbálhatta a hagyományos népi hangszereket és játékokat, valamint a bábozást is. A rendezvényen részt vett Szepesi Tibor képviselő.
* **Április 23-án** átadták a Karcagi Rendőrkapitányság új épületét. Az átadó ünnepségen Pintér Sándor belügyminiszter köszönetét fejezte ki a karcagi rendőrök eredményes munkájáért. Beszédet mondtak Urbán Zoltán Jász-Nagykun-Szolnok megyei rendőrfőkapitány, dr. Fazekas Sándor országgyűlési képviselő, Kovács Sándor országgyűlési képviselő, és Dobos László polgármester.

Az átadó ünnepségen részt vettek Pánti Ildikó, Nagyné László Erzsébet,dr. Kanász-Nagy László, Karcagi Nagy Zoltán, Szepesi Tibor és Molnár Pál képviselők, valamint Kovács Szilvia és Gyurcsek János alpolgármesterek.

* **Április 24-én** dr. Bagdy Emőke pszichológus tartott előadást a Nagykun Református Templomban *A hit, remény és szeretet pszichológiája* címmel. A Karcagi Református Egyházközösség rendezvényén Pánti Ildikó képviselte a városvezetést.
* **Április 25-e és 27-e között** kerül megrendezésre a Nagykun Diák Sportviadal. Kisújszállás, Kunszentmárton, Túrkeve és a házigazda Karcag középiskoláinak diákjai atlétika, torna, kézilabda, kosárlabda, labdarúgás, röplabda, asztalitenisz, sakk és tájfutás sportágakban mérik össze felkészültségüket, erejüket. A mai megnyitó ünnepségen jelen voltak Nagyné László Erzsébet, Pánti Ildikó, Szepesi Tibor és Molnár Pál képviselők. A versenyzőket, felkészítőiket és a vendégeket Kovács Sándor és dr. Fazekas Sándor országgyűlési képviselők köszöntötték."

**Gyurcsek János alpolgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**63/2019. (IV.25.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Gyurcsek János alpolgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Pánti Ildikó képviselő:** A Rokkantkert lakói nevében köszönetet mondott a képviselő-testületnek és a Városgondságnak az útalap elkészítéséért, melyre az önkormányzat pályázott és mintegy 10 M Ft értékű útalap készült el.

Az ott lakók kérése, hogy egy táblafeliratra lenne szükségük a kert két bevezető útjának a bejáratához.

**Gyurcsek János alpolgármester:** Megköszönve a felvetést, – melyet teljesen jogosnak tart – megkérte a Városgondnokság igazgatóját, hogy a tábla mielőbbi kihelyezéséről intézkedjen.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Beszámoló a település közrend és közbiztonsági helyzetéről |

**Gyurcsek János alpolgármester:** Köszöntötte Dr. Urbán Zoltán megyei rendőrfőkapitány urat és Teleki Zoltán urat, a Karcagi Rendőrkapitányság vezetőjét. Gratulált a tartalmas, részletes beszámolóhoz, valamint az új rendőrségi épülethez, amelyet már birtokba is vettek, mely méltó a mai kor követelményeinek.

Kérdés, hozzászólás van-e?

**Pánti Ildikó képviselő, az Idegenforgalmi, Társadalmi és Külkapcsolati Bizottság elnöke:** A bizottság is megtárgyalta a beszámolót. Gratulált az új rendőrségi palotához, melynek nagyon örülnek, hiszen így a rendőrség munkatársai méltó körülmények között dolgozhatnak, amit nagyon megérdemelnek, hiszen a munkájukat kiemelkedő teljesítménnyel végzik.

Ma a biztonság, a rend egyik legmagasabb társadalmi érték, úgy az egyén, mint a közösség számára. A rendőrség munkájának eredménye nélkül nem tud fejlődni a közösség.

Bíznak a rendőrség további eredményességében, amihez további szép alkotó éveket kívánt a kapitányság valamennyi dolgozójának.

Kérte kapitány urat, hogy teremtse meg azt a lehetőséget az érdeklődő lakosság számára, hogy belülről is megtekinthessék az új épületet.

**Gyurcsek János alpolgármester:** Megállapította, hogy a beszámolóhoz a rendőrség szóbeli kiegészítést, hozzászólást nem kíván tenni.

További kérdés, hozzászólás van-e?

**Andrási András képviselő:** Gratulált az új épülethez, melyhez jó, eseménymentes szolgálatot kívánt.

Megkérdezte, hogy mennyire érinti a várost, a médiából ismert rendőrségi állomány leszerelése? Amennyiben igen, milyen mértékű megyei és városi szinten?

Továbbá mennyiben érinti a határvédelem a helyi állományt, milyen gyakoriak a vezénylések és hogyan van ez kezelve anyagi szempontok szerint?

A helyi állomány hol tart az életpálya modellel?

**Dr. Urbán Zoltán megyei rendőrfőkapitány:** A fluktuáció természetesen minden szervezet életében, nem csak a rendőrségnek, hanem mindenkinek az életében komoly problémát jelentenek. Jelen pillanatban a magyar rendőrség életében nem jelent problémát. A tavalyi fluktuációs adatuk jobb volt, mint az előző évi. A megyei az biztos, de országosan abszolút nem volt a 2018-as év rosszabb, mint a 2017-es év. 2019-ben még nem látják mi fog történni, nyilvánvalóan a gazdasági folyamatok azt mutatják, hogy az ország olyan jó állapotban került, hogy a civil szférában komoly bértöbbletek keletkeztek, amit a központi költségvetésből gazdálkodó szervek csak egy év cikluslezárását követően tudnak követni. A Magyar Országgyűlés a költségvetés elfogadásánál még nem tudta kezelni a helyzetet, ami a munkaerőpiacon a bérek tekintetében látható, de ez a jövőben kezelésre fog kerülni. A bér kb. 3 hónapig oldja egy-egy fluktuációs szervezet problémáját.

A határvédelemmel kapcsolatban elmondta, hogy 2018. május óta a Jász-Nagykun Szolnok Megyei Rendőr-főkapitányság személyi állománya nem lát el határőrizeti feladatokat.

Az életpályamodell 2019. január 1-jével zárult, azok az elemei, amelyek meghirdetésre kerültek az állomány körében rendkívül pozitívan csengtek le, mind a béremelés, mind egyéb eseteiben. Biztos akadnak az állományban olyanok, akik nem elégedettek, de aki 50 %-os bérfejlesztéssel nem elégedett ott nem valószínű, hogy a rendőrségen van a probléma. Véleménye szerint az életpályamodell beváltotta a hozzáfűzött reményeket, és az állomány pozitívan fogadta ezeket az intézkedéseket.

**Molnár Pál képviselő, a Városi Önkormányzat Városgondnoksága igazgatója:** Az elmúlt évekhez hasonlóan nagyon jó a kapcsolat a városgondnokság és a rendőrkapitányság dolgozói között. Közös munkában szoktak részt venni, ami nagyon sokat segít a külterületi vagyonvédelem szempontjából. Megjegyezte, hogy sem a mezőőrség, sem a kapitányság nem rendelkezik hőkamerával, amely az éjszakai felderítéseknél nagyon sokat jelentene. Amennyiben ha a kapitányság kapna egy ilyet, azt a közös járőrszolgálat során, a külterületen rendkívül jól tudnák hasznosítani, mind a mezőőrség és rendőrség állományi tagjaival együtt.

Említést tett arról, hogy nagy segítség lenne az, ha a mezőőrség nem sörétes lőfegyverrel lenne felszerelve.

Továbbra is felajánlják és nyitottak a közös munkában. Gratulált a kapitányság elvégzett munkájához.

**Gyurcsek János alpolgármester:** Úgy gondolja, hogy a beszerzéseket illetően a 2020-as költségvetés előkészítése során vegyék majd figyelembe, mivel az ideibe már nincs erre lehetőség. A rendőrség, hogy hogyan fog viszonyulni a lehetőségeihez képest, majd a jövőben el tudják dönteni.

További kérdés, észrevétel nem hangzott el.

**Gyurcsek János alpolgármester:** Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**64/2019. (IV.25.) „kt.” sz. h a t á r o z a t**

**a település közrend és közbiztonsági helyzetéről**

A Karcag Városi Önkormányzat Képviselő-testülete a település közrend és közbiztonsági helyzetéről szóló beszámolót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Rendőrkapitányság 5300 Karcag, József Attila utca 2.

**Gyurcsek János alpolgármester:** Megköszönte kapitány urak megjelenését és az aktív közreműködését, további munkájukhoz a képviselő-testület nevében jó erőt, egészséget kívánt.

|  |  |
| --- | --- |
| **2. napirendi pont:** | Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására |

**Gyurcsek János alpolgármester:** Kormányrendelet alapján különböző ellátási térítési díjaknál lehetőség van az önkormányzatoknak módosítani. Az idősek bentlakásos ellátásának intézményi térítési díja esetében az Idősek Otthona és Háziorvosi Intézmény a térítési díjakat emelni kívánja mind a napidíj, mind a havidíj vonatkozásában, valamint a Szociális Szolgáltató Központnál a berekfürdői szociális étkeztetés esetében, amely miatt a rendelet módosítása szükségszerűvé vált

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság alaposan áttárgyalta ezt a napirendi pontot és összegzésképpen támogatta, valamint a képviselő-testületnek is elfogadásra javasolta.

További kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 8/2019. (IV.26.) rendelete**

**a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontja, a szociális igazgatásról és szociális ellátásokról szóló 1993. évi III. tv. (továbbiakban: Sztv.) 92. §. (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 29. §. (1) bekezdése  által biztosított jogkörében eljárva a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendeletét az alábbiak szerint módosítja:

**1. §** Karcag Városi Önkormányzat Képviselő-testületének a személyes gondoskodást nyújtó szociális ellátások intézményi térítési díjának megállapításáról szóló12/2017. (IX.28.)önkormányzati rendeletének 1.sz. melléklete helyébe ezen rendelet 1.sz. melléklete lép.

**2. §** Ez a rendelet 2019. június 1. napján lép hatályba és az azt követő napon hatályát veszti.

K a r c a g, 2019. április 10.

|  |  |
| --- | --- |
| Dobos László |  |
| polgármester helyett: |  |
|  |  |
|  |  |
| **(: Gyurcsek János :)** | **(: Rózsa Sándor :)** |
| alpolgármester | jegyző |

*1.sz. melléklet a 8/2019.(IV.26.) Karcag Városi Önkormányzat Képviselő-testületének rendeletéhez*

**I. Alapellátás keretén belül nyújtott szociális étkeztetés intézményi térítési díja**

**Karcag**

|  |  |
| --- | --- |
| Étkeztetés elvitellel (90.000.-Ft jövedelemig) | 315.-Ft/nap/fő |
| Étkeztetés elvitellel (90.000.-Ft jövedelem felett) | 339.-Ft/nap/fő |
| Étkeztetés kiszállítással (90.000.-Ft jövedelemig) | 315.-Ft/nap/fő és a  kiszállítás díja: 75.-Ft/nap/fő |
| Étkeztetés kiszállítással (90.000.-Ft jövedelem felett) | 339.-Ft/nap/fő és a   kiszállítás díja: 75.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelemig) | 335.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelem felett) | 358.-Ft/nap/fő |

**Berekfürdő**

|  |  |
| --- | --- |
| Étkeztetés elvitellel (90.000.-Ft jövedelemig) | 354.-Ft/nap/fő |
| Étkeztetés elvitellel (90.000.-Ft jövedelem felett) | 378.-Ft/nap/fő |
| Étkeztetés kiszállítással (90.000.-Ft jövedelemig) | 354.-Ft/nap/fő és a   kiszállítás díja: 80.-Ft/nap/fő |
| Étkeztetés kiszállítással (90.000.-Ft jövedelem felett) | 378.-Ft/nap/fő és a  kiszállítás díja: 80.-Ft/nap/fő |

**II. Házi segítségnyújtás intézményi térítési díja:**

***Az intézményi térítési díjat és a személyi térítési díjat házi segítségnyújtás esetén - szociális segítségre vagy személyi gondozásra vonatkozó- gondozási órára vetítve kell meghatározni.***

**Karcagi Többcélú Kistérségi Társulás Szociális Szolgáltató Központ a karcagi és berekfürdői telephely együttesen:**

Térítési díj: 360,- Ft/fő/óra

**III. Nappali ellátás intézményi térítési díja:**

Az étkezésért fizetendő térítési díj:

- ebéd 335- Ft/fő/nap

A nappali ellátás keretében igény szerint lehetőség van reggeli és vacsora igénybevételére, melynek térítési díja

**-**reggeli (tartalmazza a tízórait) 260,- Ft/fő/nap

**-**vacsora (tartalmazza az uzsonnát) 232,- Ft/fő/nap

**IV. Idősek bentlakásos ellátásának intézményi térítési díja:**

**Bentlakásos ellátás esetén:**

Karcagi Többcélú Kistérségi Társulás Idősek Otthona:

**Horváth Ferenc úti telephely havi 79.800,- Ft/fő 2.660,- Ft/fő/nap**

**Zöldfa úti telephely havi 84.900,- Ft/fő 2.830,- Ft/fő/nap**

Idősek, fogyatékosok bentlakásos ellátás esetén alkalmazandó étkezési térítési díjak

- reggeli: 123,- Ft/fő/nap

- tízórai: 69,- Ft/fő/nap

- ebéd: 310,- Ft/fő/nap

- uzsonna: 69,- Ft/fő/nap

- vacsora: 108,- Ft/fő/nap

**V. Átmeneti elhelyezést nyújtó ellátás:**

Gyermekek Átmeneti Otthona

Fizetendő személyi térítési díj az intézményben tartózkodás esetén:

Napi térítési díj: 300,- Ft/fő

Heti térítési díj: 2.100,- Ft/fő

Havi térítési díj: 9.000,- Ft/fő

Férőhely fenntartási díj összege 6 napnál hosszabb igazolt távollét esetén:

Napi térítési díj: 60,- Ft/fő

Heti térítési díj: 420,- Ft/fő

Havi térítési díj: 1.860,- Ft/fő

**VI. A bölcsődei étkezés intézményi térítési díja:**

Karcagi Többcélú Kistérségi Társulás Bölcsőde Intézménye: 410,- Ft/fő/nap

**VII. A bölcsődei gondozási díj:**0,- Ft/fő/nap

**VIII. Az intézménnyel közalkalmazotti jogviszonyban, munkaviszonyban állók étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**IX. A vendégétkezők étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet alapján az intézményi térítési díjat és a személyi térítési díjat bentlakásos intézményi ellátás esetén ellátási napra és hónapra vetítve kell meghatározni. Az idősek bentlakásos ellátásának intézményi térítési díja esetében a Karcagi Többcélú Kistérségi Társulás Idősek Otthona és Háziorvosi Intézmény, a szociális étkezés tekintetében a Karcagi Szociális Szolgáltató Központ a térítési díjakat emelni kívánja.

Fentiek alapján a személyes gondoskodást nyújtó szociális ellátások intézményi térítési díjának megállapításáról szóló rendelet módosítása javasolt.

**R É S Z L E T E S I N D O K O L Á S**

**1.§-hoz**

Az idősek bentlakásos ellátásának intézményi térítési díj emeléséről, valamint a szociális étkezés intézményi térítési díj emeléséről rendelkezik.

**2.§-hoz**

E rendelet hatályba lépéséről rendelkezik.

|  |  |
| --- | --- |
| **3. napirendi pont:** | Javaslat Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendelet módosítására |

**Gyurcsek János alpolgármester:** A díj alapításáról és adományozásáról szóló önkormányzati rendelet elfogadását követően került sor megalkotásakor a díj művészi megtervezésére és kivitelezésére.

A képviselő-testület elé a beterjesztésre kerülő rendelet-módosítással a díj fizikális megjelenéséhez igazodik a rendeleti leírás.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 9/2019. (IV.26.)

önkormányzati rendelete

**Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendeletének módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, az Alaptörvény 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott feladatkörében eljárva az alábbi rendeletet alkotja:

**1. §** Karcag Városi Önkormányzat Képviselő-testületének Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendelete (a továbbiakban: R.) 2. § helyébe az alábbi rendelkezés lép:

„**2. §** **(1)** A díj 12 cm átmérőjű, kör alakú, bronzból készült érem, melynek egyik oldalán a kéz a kézben művészi kompozíciót körülvevő „Karcag Város Egészségügyi és Szociális Szolgálatáért Díj” szövegű felirat, a másik oldalon Karcag város címere található. Az érem díszes dobozban van elhelyezve.

**(2)** A díj adományozását művészeti kivitelű oklevél tanúsítja, melyet a polgármester és a jegyző ír alá. Az oklevélnek tartalmaznia kell:

1. az adományozó megjelölését
2. az adományozott nevét
3. az adományozás jogcímét
4. az adományozó határozat számát, keltét
5. az aláírásokat
6. Karcag Városi Önkormányzat bélyegző lenyomatát

**(3)** A díjjal együtt nettó 50.000 Ft pénzjutalom kerül átadásra.

**2. §** Ez a rendelet a kihirdetést követő napon lép hatályba és az azt követő napon hatályát veszti.

K a r c a g, 2019. április 03.

|  |  |
| --- | --- |
| Dobos László |  |
| polgármester helyett: |  |
|  |  |
|  |  |
| **(: Gyurcsek János :)** | **(: Rózsa Sándor :)** |
| alpolgármester | jegyző |

**Á L T A L Á N O S I N D O K O L Á S**

Karcag Városi Önkormányzat Képviselő-testülete 2017. december 14-i testületi ülésén fogadta el a Karcag Város Egészségügyi és Szociális Szolgálatáért Díj alapításáról és adományozásáról szóló 22/2017. (XII.15.) önkormányzati rendeletét, mely részletesen szabályozza a díj odaítélésének menetét. A rendelet elfogadását követően került sor megalkotásakor a díj művészi megtervezésére és kivitelezésére.

A rendelet-módosítással a Díj fizikális megjelenéséhez igazodik a rendeleti leírás.

**R É S Z L E T E S I N D O K O L Á S**

**1. §-hoz**

A díj részletes leírását valamint az oklevél formai elemeit tartalmazza, valamint a díjjal járó pénzjutalomról rendelkezik.

**2. §-hoz**

A Rendelet hatályosságáról rendelkezik.

|  |  |
| --- | --- |
| **4. napirendi pont:** | Javaslat az önkormányzat tulajdonában lévő lakások és nem lakás céljára szolgáló helyiségek bérbeadásáról szóló rendelet-tervezetre |

**Gyurcsek János alpolgármester:** A kormányhivatal megvizsgálta a lakásrendeletet és azt állapította meg, hogy módosítani szükséges. Nem érdemi, hanem formai módosításokat kell alkalmazni.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 10/2019. (IV.26.) önkormányzati rendelete

az önkormányzat tulajdonában lévő lakások és nem lakás céljára szolgáló helyiségek bérbeadásáról

Karcag Városi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdésében, 4. § (3)-(4) bekezdésében, 5. § (3) bekezdésében, 9. § (1) bekezdésében, 10. § (2) bekezdésében, 12. § (5) bekezdésében, 15. §-ában, 17. § (2) bekezdésében, 18. § (1) bekezdésében, 19. §-ában, 20. § (3) bekezdésében, 21. § (6) bekezdésében, 23. § (3) bekezdésében, 31. § (2) bekezdésében, 33. §(3) bekezdésében, 34. § (1) és (6) bekezdésében, 36.-44. §-ban kapott felhatalmazás alapján, az Alaptörvény 32. cikk (1) bekezdés a) és e) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 9. pontjában meghatározott feladatkörében eljárva az alábbi rendeletet alkotja:

I. Fejezet

Általános rendelkezések

**1. A rendelet hatálya**

**1. §** **(1)** A rendelet hatálya kiterjed a Karcag Városi Önkormányzat (a továbbiakban: Önkormányzat) tulajdonában lévő valamennyi lakásra és nem lakás céljára szolgáló helyiségre (a továbbiakban: helyiség).

**(2)** A rendelet hatálya nem terjed ki az Önkormányzat tulajdonában lévő:

**a)** üdülőre, hétvégi pihenőházra, vendégszobára

**b)** hajléktalanok ideiglenes szálláshelyéül létesítendő épületekre

**c)** az intézmények és önkormányzati alapítású gazdálkodó szervezetek által használt nem lakás céljára szolgáló építményekre

**2. Bérbeadói feladatok, hatáskörök**

**2. § (1)** A lakások és helyiségek hasznosítása keretében a Karcag Városi Önkormányzat Képviselő- testülete (a továbbiakban: Képviselő-testület) dönt:

**a)** lakás és helyiség pályázat útján történő bérbeadásának lehetőségéről, a pályázati feltételekről, továbbá a pályázatokat elbírálja, és dönt a pályázat nyerteséről

**b)** lakás és helyiség pályázaton kívüli bérbeadásáról, a (2)-(5) bekezdésben foglalt ügyek kivételével

**c)** lakás bérleti díj mértékéről

**d)** lakás, nem lakás céljára történő bérbeadásának lehetőségéről

**e)** lakás bérleti jogviszonya folytatására kötött tartási szerződés megkötéséhez való hozzájárulás megadásáról

**f)** a helyiségben végezhető tevékenységi kör meghatározása és megváltoztatása esetén a hozzájárulás megadásáról

**g)** kötelezettség vállalásáról a bérleti jogviszony megszűnése után visszamaradt személy, másik bérleményben való elhelyezése kapcsán

**h)** bírósági ítélet alapján önkormányzati lakásban való elhelyezésről

**i)** bérlőkiválasztási és bérlőkijelölési jog biztosításáról, feltételrendszeréről, a bérlőkiválasztási, vagy bérlőkijelölési joggal érintett lakás bérlőjéről

**j)** az éves karbantartási és felújítási keretről, és annak felhasználásáról

**k)** lakás és helyiség bérleti jogviszonyról, időtartama lejáratát követően

**(2)** A Szociális és Egészségügyi Bizottság – átruházott hatáskörben – az alábbi bérbeadói jogokat látja el a lakások tekintetében:

**a)** dönt a lakáscsere szerződések megkötéséről, és lakáscseréhez kért hozzájárulás megadásáról

**b)** dönt a lakás bérleti jogviszony időtartamának – lejárati határidő előtti – meghosszabbításáról

**(3)** A Pénzügyi, Fejlesztési és Mezőgazdasági Bizottság – átruházott hatáskörben – az alábbi bérbeadói jogokat látja el a helyiségek tekintetében:

**a)** dönt a helyiség csereszerződések megkötéséről, és helyiségcseréhez kért hozzájárulás megadásáról

**b)** dönt a helyiség bérleti jogviszony időtartamának – lejárati határidő előtti - meghosszabbításáról

**(4)** A Pénzügyi, Fejlesztési és Mezőgazdasági Bizottság állást foglal a helyiségek bérleti díjával kapcsolatosan, különös tekintettel a pályázaton kívüli bérbeadás esetén megállapítandó bérleti díj összegére, valamint a pályázat útján történő bérbeadás esetén a kiinduló bérleti díj összegének meghatározására.

**(5)** A Polgármester - átruházott hatáskörben – az alábbi bérbeadói jogokat látja el:

**a)** lakás- és helyiségbérleti szerződéseket aláírja, dönt a szerződés módosításáról, ha a módosítást a lakásbérlet jellegének változása, a Bérlő, Bérbeadó vagy az Üzemeltető adatainak kiegészítése, módosítása, vagy egyéb elírás indokolja

**b)** háromszázezer forint értéket meghaladó költség esetén megállapodhat a bérlővel a bérlemény rendeltetésszerű használatra alkalmassá tételéről; a bérlet fennállása alatt a bérlőnek a bérbeadó helyett elvégzendő munkája egy összegű bérleti díj befizetésként való elismeréséről, vagy egy összegű megtérítéséről; a bérlemény átalakításáról, korszerűsítéséről; továbbá ezekhez kapcsolódóan a költségek viseléséről

**c)** a lakás és helyiség bérbeadással kapcsolatos pályázati kiírások összeállításával, közhírelésével kapcsolatos döntések meghozatala

**d)** dönt a bérlőtársi szerződésre vonatkozó ügyekben

**e)** dönt a hozzájárulásra irányuló ügyekben, így különösen a bérlő bejelentési kötelezettségei körébe tartozó, esetenként a bérleti szerződés módosítására is kiható – (1) és (2) bekezdésében nem szereplő – hozzájárulások ügyében; a lakásba és helyiségbe történő befogadásról; a bérlő szervezet nevének, szervezeti formájának megváltozása esetén a bérleti szerződés módosításáról

**f)** dönt lakás- és helyiségbérleti szerződések felmondásáról, megállapodást köthet a cserelakásra jogosulttal, hogy cserelakás helyett pénzbeli térítést biztosít

**g)** dönt a lakás- és helyiségbérleti jogviszonyról való lemondás elfogadásáról, díjtérítés megállapításáról

**h)** dönt az elemi károsult lakásban lakók, vagy lakhatásukban veszélyeztetettek ideiglenes elhelyezéséről

**i)** dönt az életvédelmi célt szolgáló helyiség eltérő célú ideiglenes hasznosítása esetén az eredeti állapot visszaállításáról

**j)** ellenőrizheti a lakásokban és helyiségekben a használat módját, az állapotát, indokolt esetben felhívhatja a bérlőt kötelezettségei teljesítésére, magatartása megváltoztatására

**k)** dönt a bérlemény felújítása, karbantartása esetén szükséges kiköltöztetésről, a bérlő átmeneti elhelyezéséről, a költözéssel, az ingóságok elhelyezésével kapcsolatos költségek viseléséről.

**(6)** Az üzemeltető az alábbi bérbeadói jogokat látja el:

**a)** a lakásokat és helyiségeket a bérleti szerződések alapján a bérlőknek leltár szerint átadja, valamint a bérleti szerződés lejárta után leltár szerint átveszi, továbbá egyeztet az esetleges rendbetételével kapcsolatosan

**b)** szavatol a lakás és helyiség átadáskori rendeltetésszerű használatra alkalmasságáért

**c)** elvégzi a lakások és helyiségek karbantartásával, felújításával kapcsolatos bérbeadói feladatokat

**d)** közli a bérlőkkel a bérleti díj időközi változtatásait, megállapítja, kiközli, beszedi és nyilvántartja a jogcím nélküli használók esetében a használati díjat

**e)** beszedi és nyilvántartja a bérleti díjakat, a jogcím nélküli használók esetében a használati díjakat

**f)** felszólítja a bérleti, jogcím nélküli használók esetében a használati díjat határidőben nem fizetőket a hátralék rendezésére, egyeztet a díjhátralék kifizetésének módjáról, dönt a részletfizetés engedélyezéséről, a díjhátralékok behajtása érdekében a szükséges intézkedéseket megteszi

**g)** felszámolási eljárás esetén a felszámolót értesíti a bérlő, használó díjhátralékának összegéről

**h)** javaslatot tesz a jelentős díjhátralékosok, a bérlői kötelezettségeket nem teljesítők esetében a bérleti szerződés felmondására

**i)** a lakások és helyiségek rendeltetésszerű használatának módját, állapotát, valamint a szerződésben foglalt kötelezettségek teljesítését évente egyszer - a bérlő szükségtelen háborítása nélkül – ellenőrzi

**j)** nyilvántartást vezet a lakásokról és helyiségekről

**k)** ellátja a Képviselő-testület és a Polgármester esetenkénti megbízásait

**l)** teljesíti a bérbeadóra háruló kifizetéseket, különös tekintettel a bérlő átmeneti kiköltöztetésével járó költözési költségeket, a bérlőnek a bérbeadó helyett elvégzett azonnali beavatkozást igénylő munkája ellenértékét

**m)** háromszázezer forint, vagy az alatti költség esetén megállapodhat a bérlővel a bérlemény rendeltetésszerű használatra alkalmassá tételéről; a bérlet fennállása alatt a bérlőnek a bérbeadó helyett elvégzendő munkája egyösszegű bérleti díj befizetésként való elismeréséről, vagy egyösszegű megtérítéséről; a bérlemény átalakításáról, korszerűsítéséről, továbbá ezekhez kapcsolódóan a költségek viseléséről

**n)** ellátja a mindenkori üzemeltetési szerződésben meghatározott egyéb feladatot

**3. Az adatvédelemre vonatkozó rendelkezés**

**3. §** A bérbeadó – a jogszabály keretei között – jogosult nyilvántartani és kezelni mindazokat a személyes adatokat, amelyek a bérbeadás feltételeinek megállapítása, megtagadása, a bérbeadói hozzájárulásról való döntés érdekében a tudomására jutottak.

II. Fejezet

A lakásbérlet szabályai

**4. A lakásbérleti jogviszony létrejötte**

**4. § (1)** A megüresedő, vagy újonnan épült lakások bérlőit az 5. §-ban foglalt esetek kivételével pályázat útján kell kiválasztani.

**(2)** A lakás pályázati kiírásnak tartalmaznia kell, különösen:

**a)** a lakás szobaszámát, egyéb helyiségeinek felsorolását

**b)** a lakás alapterületét, komfortfokozatát

**c)** a lakáshoz tartozó közös helyiségek felsorolását

**d)** a lakás fűtési módját

**e)** a lakás állapotára vonatkozó lényeges információkat

**f)** a lakás lakbérét

**g)** a lakás megtekintésének időpontját

**(3)** A lakás pályázati kiírást a Karcagi Polgármesteri Hivatal (a továbbiakban: Hivatal) hirdetőtábláján 20 napra közszemlére kell tenni, valamint a helyi lapban, és a város honlapján megjelentetni. A közszemlére tételről a Hivatal hatáskörrel rendelkező irodája gondoskodik. A közszemlére tétel időtartama alatt írásban lehet a lakás pályázatokat a Hivatal hatáskörrel rendelkező irodája részére leadni.

**(4)** A lakás pályázatoknak tartalmaznia kell, különösen:

**a)** a megpályázott bérlemény címét

**b)** a pályázó, és a vele együtt költözni kívánó családtagok nevét, születési idejét, foglalkozását, jövedelmét, lakás- és életkörülményeinek bemutatását

**c)** nyilatkozatot, hogy a pályázati kiírásban szereplő feltételeket elfogadják

**d)** a pályázó levelezési címét, egyéb elérhetőségét

**e)** nyilatkozatot ingatlanvagyonára vonatkozóan

**f)** nyilatkozatot arról, hogy volt-e korábban olyan önkormányzati bérlakása, amelynek bérleti jogviszonyáról hozzátartozója javára, vagy pénzbeni térítés ellenében a Hivatal javára lemondott, vagy lakáscsere-szerződés alapján elcserélt

**g)** nyilatkozatot arra vonatkozóan, hogy lakásszerzéséhez pénzbeni vagy természetbeni támogatást az Önkormányzattól kapott-e

**h)** nyilatkozatot arra vonatkozóan, hogy tudomásul veszi, hogy a bérleti jogviszony fennállása alatt a bérlakásban életvitelszerűen bent kell laknia

**(5)** A határidőben beérkezett lakás pályázatokat a Hivatal hatáskörrel rendelkező irodája minősíti, különös tekintettel, arra:

**a)**hogy a pályázat tartalmazza-e az elbíráláshoz szükséges – (4) bekezdésben foglalt - adatokat, információkat

**b)** hogy az igénylővel köthető-e törvényesen bérleti szerződés

**(6)** A beérkezett lakás pályázatokról a Képviselő-testület dönt. A pályázatok elbírálását megelőzően a Szociális és Egészségügyi Bizottság javaslatát ki kell kérni. A döntéshozatalra a lakás pályázókat meg kell hívni.

**(7)** Az érvényes pályázatok elbírálásánál előnyben kell részesíteni azt a pályázót:

**a)** aki várhatóan hosszútávon eleget tud tenni a jogszabályban előírt bérlői kötelezettségeknek

**b)** aki korábban már érvényes pályázatot nyújtott be, vagy volt már tartalékbérlőként kijelölt

**(8)** Érvénytelen a lakás pályázat, ha:

**a)**azt a benyújtására meghatározott határidő után nyújtották be

**b)**az nem felel meg a pályázati kiírás feltételeinek

**c)** hiányos, mert adatokat nem közöl, a pályázó nem csatolta az előírt mellékleteket, vagy a pályázat nem tartalmazza a szükséges nyilatkozatokat, aláírásokat

**d)** a közölt adatok nem felelnek meg a valóságnak

**(9)** A Képviselő-testület a lakás pályázat nyertesének kijelölése után legalább 1 pályázót tartalékként kijelöl. Több tartalék pályázó kijelölése esetén a Képviselő-testület a tartalékok sorrendjét megállapítja.

**(10)** Ha a lakás pályázat nyertese – a döntés közlését követő – 8 napon belül a bérbeadóval nem köt bérleti szerződést, úgy nyilatkoztatni kell késedelme okáról és további szándékáról. Ha nem kíván bérlő lenni, vagy a felhívásban megjelölt időpontig szándékát írásban nem jelöli meg, és a bérleti szerződést sem írja alá, a bérbeadó a tartalékként kijelölt pályázóval bérleti szerződést köt.

**5. §** Nem kell pályázattal a lakás bérlőjét kijelölni:

**a)** szakember lakáshoz juttatása, városi, intézményi, munkáltatói érdek esetén

**b)** ha a lakás bérbeadására az eddig bérelt lakás életveszélyessé válása, eredeti hasznosítási módjának visszaállítása, rendezési terv alapján történő lebontása, tulajdonos általi felújítása, vagy más célra történő hasznosítása miatt került sor

**c)** lakáscsere esetén

**d)** ha a bérleti jogviszony folytatható, és azt a jogosult kéri

**e)** ha a lakott – saját tulajdonú, vagy egyéb jogcímen használt – lakás elemi csapás, vagy életveszélyessé válása miatt szükséges a család elhelyezése, és a család lakhatási lehetőségét más formában megoldani nem tudja

**f)** ha a bérbeadó a lakást rendkívüli esemény bekövetkezésére tartalékolja és az esemény bekövetkezésekor a jogosult kéri, vagy a lakást kényszerelhelyezés keretében biztosítja, különös tekintettel a bérlőnek felróható okból történt bérleti jogviszony felmondása, kényszerbérlő részére történő cserelakás biztosítása, a bérleti jogviszony megszűnése után a lakásban maradt személy elhelyezése, bírósági ítélet alapján történő elhelyezés esetén

**g)** ha a bérleti jogviszony lejáratát követően a hatáskörrel rendelkező dönt a bérleti jogviszony további időtartamáról

**h)** ha a pályázat eredménytelenül zárult, dönthet a lakás más irányú hasznosításáról

**i)** a költségelven megállapított lakbér alkalmazása mellett bérbe adott lakás esetén

**6. §** Nem köthető lakás bérleti szerződés azzal:

**a)** akinek, vagy vele együtt költözni kívánó családtagjának a tulajdonában a bérbeadáskor – Karcag városban – beköltözhető, lakható állapotú lakása van, vagy önkormányzati bérlakás bérlője, kivéve az 5. § szerinti bérbeadás esetét

**b)** ha korábban önkormányzat, vagy jogelődje tulajdonában lévő bérlakásáról rokona javára, vagy a lakásügyi hatóság javára lemondott, és ezt pénzbeni térítés ellenében tette

**c)** aki bérlakását korábban személyi tulajdonú lakásra cserélte

**5. A lakás bérbeadásának jellege**

**7. § (1)** A lakás bérbeadása történhet:

**a)** szociális helyzet alapján

**aa)** szociális jelleggel

**ab)** nem szociális jelleggel

**b)** költségelven

**(2)** Szociális jelleggel kerül bérbeadásra a bérlakás abban az esetben:

**a)** ha a bérlő és a vele közös háztartásban együtt élő személyeknek az egy főre jutó havi nettó jövedelme nem haladja meg az öregségi nyugdíj mindenkori legkisebb összegének 200 %-át

**b)** ha az egyedül élő bérlő havi nettó jövedelme nem haladja meg az öregségi nyugdíj mindenkori legkisebb összegének 250 %-át

**(3)** Nem szociális jelleggel kerül bérbeadásra a bérlakás abban az esetben:

**a)** ha a bérlő és a vele közös háztartásban együtt élő személyeknek az egy főre jutó havi nettó átlag jövedelme eléri, vagy meghaladja az öregségi nyugdíj mindenkori legkisebb összegének 200 %-át

**b)** ha az egyedül élő bérlő havi nettó jövedelme eléri, vagy meghaladja az öregségi nyugdíj mindenkori legkisebb összegének 250 %-át

**(4)** Költségelven bérbe adható lakásokat a rendelet *4. számú melléklete* tartalmazza.

**(5)** A szociális jelleggel bérbeadott bérlakás esetén a lakás bérbeadásának jellegét a bérbeadó minden év október 31. napjáig felülvizsgálja. Amennyiben a szociális jelleg nem áll fenn a felülvizsgálatot követő hónap első napjától a lakásbérleti szerződés nem szociális jellegűre változik.

**6. A felek jogai és kötelezettségei**

**8. § (1)** A lakások és helyiségek bérletére, valamint az elidegenítésükre vonatkozó egyes szabályokról szóló törvényben (a továbbiakban: Lakástörvény) szabályozott megállapodások tartalmát a bérbeadó – esetenként - határozza meg, a (2)-(7) bekezdésben foglaltak figyelembe vételével.

**(2)** Ha a bérbeadó és a bérlő megállapodnak abban, hogy a lakást a bérlő teszi rendeltetésszerű használatra alkalmas állapotúvá és látja el komfortfokozatának megfelelő felszereléssel, a megállapodás megkötésénél az alábbiakat figyelembe kell venni:

**a)** a megállapodást megelőzően a helyszínen rögzíteni kell tételesen az elvégzendő munkálatokat, azok tervezett költségét

**b)** amennyiben a munkálatok bérlő általi elvégzését a bérbeadó támogatja, a munkálatok befejezését követően köteles a bérlő által írásban bejelentett, igazolt és a megállapodás szerint elismerhető költségeit a bérlőnek egy összegben megfizetni, vagy azt a bérleti díjba beszámítani

**c)** a bérbeadó által el nem ismert munkálatokat a bérlő saját költségén – a bérbeadó és az egyéb szakhatóságok szükséges engedélyének előzetes beszerzését követően – végezheti el

**(3)** Az épülettel, illetve a közös használatra szolgáló helyiségekkel és területtel összefüggő, a Lakástörvényben nem szabályozott egyéb kötelezettségek teljesítésével kapcsolatosan a bérbeadó és a bérlő megállapodása az irányadó, a bérbeadó részéről a Képviselő-testület egyedi határozatban dönt.

**(4)** A bérbeadó és a bérlő – a lakás burkolatainak, ajtóinak, ablakainak, és a lakás berendezéseinek karbantartásával, felújításával, pótlásával, cseréjével kapcsolatos költségek viseléséről szóló megállapodása során, a bérlő köteles gondoskodni a lakás burkolatainak, ajtóinak, ablakainak a karbantartásáról, felújításáról, valamint – vízmelegítő, főző- fűtőberendezések kivételével – a lakás berendezési tárgyainak - különös tekintettel a csaptelepek, fürdőszoba-berendezések - javításáról, pótlásáról és cseréjéről, az alábbiak figyelembe vételével:

**a)** a rendeltetésszerű használat mellett, az elhasználódás következtében szükségessé váló főző- és fűtőberendezések, vízmelegítők cseréje a bérbeadó kötelessége

**b)** a főző- és fűtőberendezések, vízmelegítők javíttatásáról, továbbá a rendeltetésellenes használat miatt szükségessé váló cseréről a bérlő köteles gondoskodni

**c)** a bérlő szükség esetén, és a lakás leadását megelőzően, saját költségén köteles a főző- és fűtőberendezések, vízmelegítők állapotát szakemberekkel megvizsgáltatni

**(5)** Ha a bérbeadó és a bérlő megállapodnak abban, hogy a bérlő a lakást saját költségén átalakítja, korszerűsíti, a megállapodásuk alapján a beruházás indokolt, igazolt és elfogadható költségét a megállapodás megkötésétől számított 30 napon belül a bérlő részére a bérbeadó megfizetheti egy összegben, vagy a fenti összeget a bérleti díjba beszámíthatják. A bérbeadó engedélye nélkül végzett beruházás költségeit a bérbeadó nem vállalhatja át, és a bérlő, indokolt esetben az eredeti állapot helyreállítására is kötelezhető.

**(6)**Ha a bérbeadó és a bérlő megállapodnak, hogy a bérleti jogviszony megszűnésekor a lakást és a lakásberendezéseket a bérlő költségére, a bérbeadó teszi rendeltetésszerű használatra alkalmassá, a bérlő – a számla átvételét követő 30 napon belül - köteles a szükséges munkálatok elvégzésének költségeit megtéríteni a bérbeadó által kikötött módon. A megállapodást megelőzően tételesen, a helyszínen rögzíteni kell az elvégzendő munkák körét, várható költségét.

**(7)** Ha az épület karbantartásával, felújításával, helyreállításával, átalakításával, bővítésével kapcsolatos munkák csak a bérlő átmeneti kiköltöztetése mellett végezhetők el, az átmeneti lakásról a bérbeadó köteles gondoskodni, azonban a bérbeadó és a bérlő ettől eltérően is megállapodhatnak. A kiürített lakás esetében a megjelölt munkálatok elvégzésének időtartamáig a lakásbérleti jogviszony szünetel, ezen időtartamra bérleti díj nem számítható fel e lakás vonatkozásában.

**(8)** A lakásbérleti szerződés fennállása alatt – a Lakástörvényben foglaltak szerint - a bérlő köteles életvitelszerűen a lakásban lakni, amely feltételt a bérleti szerződésnek tartalmaznia kell.

**(9)** Az üzemeltető a rendeltetésszerű lakáshasználatot, valamint a bérleti jogviszonyból fakadó bérlői kötelezettségek teljesítését *–* a bérlő szükségtelen háborítása nélkül jogosult ellenőrizni. Ha nem állapítható meg rendeltetésellenes lakáshasználat, és nem merül fel mulasztás a bérlői kötelezettségek teljesítése körében sem, az adott évben egy alkalommal tartható ellenőrzés. Rendszeresen tartható ellenőrzés, ha alapos okkal a rendeltetésellenes lakáshasználat tényére, vagy a bérlői kötelezettségek elmulasztására lehet következtetni. A bérlő a lakásba történő bejutást biztosítani, és az ellenőrzést tűrni köteles.

**7. A lakbér**

**9. §** **(1)** A lakások lakbérének mértékét a Lakástörvényben foglaltak alapján kell meghatározni.

**(2)** A lakás havi lakbére a lakás hasznos alapterülete és az 1 négyzetméterre jutó havi lakbér szorzata (m2 x Ft/m2). Az így kiszámított havi lakbért a kerekítés szabályai szerint Ft-ra kell megállapítani.

**(3)** A szociális jelleggel bérbeadott bérlakások lakbérének mértéket az *1. számú melléklet* tartalmazza.

**(4)** A nem szociális jelleggel bérbeadott bérlakások lakbérének a mértékét a *2. számú melléklet* tartalmazza.

**(5)** A költségelven megállapított lakbérek alkalmazása mellett bérbe adott lakások lakbérének mértéket a *3. számú melléklet* tartalmazza.

**10. §** A lakást jogcím nélkül használó a bérbeadó részére lakáshasználati díjat köteles fizetni, melynek összege a lakásra megállapított lakbérrel azonos összeg. A használati díj, a jogcím nélküli használat kezdetétől számított 2 hónap elteltével 50%-kal, további 6 hónap elteltével az eredeti használati díj a kétszeresére nő.

**11. §** **(1)** A bérlő a közüzemi díjakat az esedékességkor köteles megtéríteni. Nem teljesítés esetén ugyanazon következményeket kell alkalmazni, mint a lakbérfizetés elmaradása esetén.

**(2)** A közüzemi szolgáltatásokra a bérlő köteles a szolgáltatókkal külön szerződést kötni.

**12. §** Lakbértámogatást az Önkormányzat nem állapít meg.

**8. A bérlőtársi szerződés**

**13. § (1)** Lakásra bérlőtársi szerződés a bérlő és a leendő bérlőtárs közös kérelmére a bérlő házastársával, gyermekével, gyermekének a gyermekével, szülőjével, valamint élettársával köthető.

**(2)** A szerződéskötés feltétele, hogy az (1) bekezdésben foglalt igénylő az igényléskor az adott lakásba ténylegesen be van jelentkezve, továbbá ott életvitelszerűen, a bérlővel lakik, és nincs másutt önálló bérleménye, vagy Karcag város területén saját tulajdonú, lakható állapotú lakása.

**(3)** A bérlő házastársával, a házastársak közös kérelmére a (2) bekezdésben foglalt feltételtől függetlenül bérlőtársi szerződést kell kötni.

**9. Társbérlet**

**14. § (1)** Társbérlet létrejöttét eredményező új bérleti szerződést a Bérbeadó nem köthet.

**(2)** A lakásban megüresedett társbérleti lakrészek, a lakásban maradó társbérlő részére, a bérelt lakrészére vonatkozó feltételekkel bérbe adhatóak.

**10. Albérletbe adás**

**15. §** Lakás, vagy annak egy része albérletbe nem adható.

**11. Lakásba történő befogadáshoz való hozzájárulás**

**16. §** **(1)** Lakásba a bérlő a bérbeadó írásbeli hozzájárulása nélkül is befogadhatja házastársát, gyermekét, befogadott gyermekének a gyermekét, valamint szülőjét. A bérlő köteles bejelenteni a befogadott személy nevét, rokoni kapcsolatát és a befogadás napját.

**(2)** A bérlő a lakásba az (1) bekezdésben meg nem jelölt, más személyt a bérbeadó írásbeli hozzájárulásával fogadhat be, az alábbi feltételek fennállása esetén:

**a)** a befogadáshoz való hozzájárulást a befogadónak és a befogadást kérőnek együttesen kell írásban kérnie

**b)** a kérelem benyújtásakor a bérlőnek a bérbeadóval szemben bérleti díj, vagy egyéb díjtartozása nincs, lakásbérleti jogviszonyát a bérbeadó nem mondta fel, illetve nincs felmondás, vagy a lakáshasználat kapcsán bírósági eljárás folyamatban

**c)** a befogadást kérő vállalja, hogy a lakást és közös helyiségeket rendeltetésszerűen használja, a házirendet betartja, a neki, vagy vele együtt költöző családtagjainak felróható magatartása miatt az épület- és lakásrészek, berendezések, felszerelések, meghibásodása esetén azokat saját költségén kijavíttatja, megsemmisülés, vagy használhatatlanná válás esetén pótolja

**12. Lakáscsere**

**17. § (1)** Lakás bérleti joga a Lakástörvényben foglaltak figyelembevételével, kizárólag másik lakás bérleti, vagy tulajdonjogára cserélhető.

**(2)** A bérbeadó a cserelakás felajánlása helyett pénzbeli térítést nem nyújt.

**13. A lakás nem lakás céljára történő bérbeadása**

**18. § (1)** Lakás nem lakás céljára csak kivételesen adható bérbe.

**(2)** Az igénylő kérelmének tartalmaznia kell:

**a)** a lakásban folytatni kívánt tevékenység leírását, helyigényét, kérelme indokoltságát

**b)** egynél több lakásos lakóépület esetén a lakóközösség írásbeli hozzájárulását a tervezett tevékenység folytatásához

**c)** a lakás esetleges átalakítására vonatkozó elképzeléseket, valamint nyilatkozatot arra vonatkozóan, hogy a helyiségek átalakítását, majd a bérleti jog megszűnésekor az eredeti állapot visszaállítását saját költségén vállalja

**(3)** Lakás nem lakás céljára csak 2 év időtartamra adható bérbe, melyet a bérlő kérelmére – a lejárati határidő előtt - a Képviselő-testület meghosszabbíthat.

**14. A lakásbérleti jogviszony megszűnése**

**19. §** **(1)** A lakásbérleti jogviszony megszűnésére a Lakástörvény vonatkozó rendelkezéseit kell alkalmazni, a (2)-(7) bekezdésben foglalt kiegészítéssel.

**(2)** A felek a lakásbérleti jogviszonyt közös megegyezéssel - írásban - bármikor megszüntethetik.

**(3)** A lakásbérleti jogviszonyt a felek közös megegyezéssel oly módon is megszüntethetik, hogy a bérbeadó pénzbeli térítés nélkül a bérlőnek másik lakást ad bérbe.

**(4)** A bérleti jogviszony közös megszüntetése esetén a bérlő köteles a lakás használati díját és költségeit mindaddig fizetni, amíg a lakást az üzemeltetőnek rendeltetésszerű használatra alkalmas állapotban át nem adja.

**(5)** Ha a lakásbérleti jogviszony a bérlő halála miatt szűnik meg, és nincs a lakásbérleti jog folytatására jogosult személy, az örökös köteles a lakást a bérlő halálát követő 30 napon belül kiüríteni, és az üzemeltető részére átadni, és a lakás leadásáig a közüzemi díjakat megfizetni. Ha az örökös a hagyatéki tárgyakat határidőre nem szállítja el, azokat az üzemeltető az örökös költségére, és veszélyére raktárban helyezheti el. Ha az elhalt bérlőnek lakbértartozása, vagy az elhalt jogcím nélküli lakáshasználónak használati díj tartozása van, a bérbeadó hagyatéki teherként igényét bejelentheti.

**(6)** Ha a bérlő a bérleti jogviszony megszűnését követően a lakást nem bocsátja üresen, tisztán, rendeltetésszerű használatra alkalmas állapotban, vagy a megállapodásban meghatározott módon az üzemeltető rendelkezésére, a lakás kiürítése iránt peres eljárás kezdeményezhető.

**(7)** Ha a bérlő által a bérbeadó részére visszaszolgáltatott lakás nem alkalmas rendeltetésszerű használatra, a bérbeadó és a bérlő írásban megállapodhatnak abban, hogy a szükséges munkákat, pótlást, cserét a bérlő új határidőre elvégzi, vagy a lakásbérleti szerződés megszűnésekor a lakást és berendezéseit a bérbeadó teszi rendeltetésszerű használatra alkalmassá, és a bérlő vállalja, hogy legkésőbb a kiköltözését követő 30 napon belül a költségeket a bérbeadó részére egy összegben megtéríti. Megállapodás hiányában a bérbeadó a lakás átadásának, illetve átvételének megkísérlését követően az általános elévülési időn belül bírói úton érvényesítheti a bérlővel szembeni kártérítési igényét. A visszaadott lakás rendeltetésszerű használatra akkor alkalmas, ha a lakás és a hozzá tartozó helyiségek, valamint udvara üres, tiszta, esztétikailag elfogadható, és a szokásos, illetve leltár szerinti berendezési tárgyaiban hiány nem tapasztalható, és azok üzemképesek.

**20. §** A lakásbérleti jog folytatására a Lakástörvény alapján van lehetőség.

**21. §** A lakásbérleti szerződés megszűnése után, a lakásban visszamaradó személy – a bérleti jog folytatására jogosult kivételével – az eddig lakott, vagy másik bérlakásban való elhelyezésre igényt nem tarthat.

III. Fejezet

A helyiségbérlet szabályai

**15. A helyiségbérleti jogviszony létrejötte**

**22. §** **(1)** A megüresedő, vagy újonnan épült helyiségek bérlőit – a 23. §-ban foglalt kivételektől eltekintve – pályázat útján kell kiválasztani.

**(2)** A helyiség pályázati kiírásnak tartalmaznia kell:

**a)** a helyiség címét, alapterületét, közműveinek felsorolását, fűtési módját

**b)** a helyiséghez tartozó részeket

**c)** a helyiség állapotára vonatkozó lényeges információkat

**d)** várható helyiségbért

**e)** a helyiség megtekintésének időpontját

**f)** a pályázatok elbírálásának módját, helyét és idejét

**(3)** A helyiség pályázati kiírás tartalmazhatja:

**a)** a helyiségben a leendő bérlő által végezhető tevékenységi kör – bérbeadó általi – meghatározását, egyes tevékenységi körök kizárását

**b)** a pályázat benyújtásával egyidejűleg megfizetendő biztosíték kikötését, amely a pályázat lezárásakor visszajár, kivéve, ha a pályázó megnyeri a pályázatot és a szerződéskötést megelőzően visszalép

**(4)** A helyiség pályázati kiírást a Hivatal hirdetőtábláján 20 napra közszemlére kell tenni, illetve a helyi lapban, és a város honlapján megjelentetni. A közszemlére tételről a Hivatal hatáskörrel rendelkező irodája gondoskodik. A közszemlére tétel időtartama alatt írásban lehet a pályázatokat a Hivatal hatáskörrel rendelkező irodája részére leadni. A pályázat mindaddig 20 nappal meghosszabbodik, amíg arra érvényes pályázat nem érkezik, vagy azt a Képviselő-testület le nem zárja.

**(5)** A helyiség pályázatoknak tartalmaznia kell, különösen:

**a)** a helyiség címét

**b)** nyilatkozatot, hogy a pályázati kiírásban szereplő feltételeket elfogadja

**c)** egyszerre, előre befizetni vállalt havi bérleti díjak számára vonatkozó nyilatkozatot

**d)** a pályázó levelezési címét, egyéb elérhetőségét

**e)** végezni kívánt tevékenységi kört

**f)** a tevékenység végzéséhez szükséges engedélyek meglétét, vagy nyilatkozatot a beszerzésére vonatkozóan

**(6)** A helyiség pályázatot a Képviselő- testület nyilvános pályázati tárgyalás keretében bírálja el.

**(7)** Nem kell a helyiség bérbeadására vonatkozó pályázati tárgyalást tartani, ha a kiírásra egy, a pályázati kiírásban foglalt feltételeknek megfelelő pályázat érkezett.

**(8)** Több helyiség pályázó esetén a pályázatot az nyeri meg, aki magasabb összegű bérleti díjra tesz ajánlatot.

**(9)** A helyiség pályázat nyertese a bérbeadóval 8 napon belül köt bérleti szerződést, és a szerződés megkötésétől számított 15 napon belül köteles a helyiséget birtokba venni.

**(10)** A (9) bekezdésbe foglalt határidő elmulasztása esetén a bérbeadó a kijelölt bérlőt meghallgatja és nyilatkoztatja, kéri-e a helyiség biztosítását, vagy a szerződéstől eláll.

**(11)** A helyiség pályázat nyertesének visszalépése esetén a második legkedvezőbb ajánlatot tevővel kell a bérleti szerződést megkötni.

**(12)** Egyedüli helyiség pályázónak a szerződéskötéstől, vagy a helyiség birtokbavételétől történő visszalépése esetén, továbbá ha a pályázat eredménytelen volt, a helyiség hasznosítása a Képviselő-testület döntése alapján történhet a bérleti jog ismételt pályázat útján történő meghirdetése, vagy pályázaton kívüli hasznosítása, vagy a helyiség elidegenítése formájában.

**23. §** Nem kell pályázattal a helyiség bérlőjét kijelölni:

**a)** életvédelmi célokat szolgáló helyiségek esetében

**b)** a helyiség közösségi, városi érdekből történő bérbeadása esetén

**c)** ha a bérbeadó a helyiséget ideiglenesen, annak helyreállítása, felújítása, életveszély elhárítása érdekében kiürítette, de a kiürítés okának megszűnte után az eredeti hasznosításra visszaadja a bérlőnek

**d)** ha a helyiség az Önkormányzat részére szükséges

**e)** ha a bérleti jogviszony lejáratát követően a hatáskörrel rendelkező dönt a bérleti jogviszony további időtartamáról

**f)** a bérleti jogviszony megszűnése után visszamaradt jogosult elhelyezése esetén

**g)** ha a helyiséget másik helyiség bérlője cseréül kéri, és a cseréhez a jogosult hozzájárul, továbbá helyiségcsere szerződés, és egyéb helyiségcsere esetén

**h)** ha a pályázat eredménytelenül zárult, és a helyiség más irányú hasznosításáról születik döntés

**i)** ha a bérlő az általa bérelt helyiség valamelyik határoló fala melletti, vagy az épület belső udvarában lévő raktár, pince vagy garázs helyiséggel bérleménye kiegészítését kéri

**16. A felek jogai és kötelezettségei**

**24. § (1)** A helyiségek felújításával, karbantartásával, javításával kapcsolatban a bérbeadó és a bérlő jogaira és kötelezettségeire külön megállapodásuk az irányadó.

**(2)** Ha a bérbeadó és a bérlő úgy állapodnak meg, hogy az (1) bekezdésben rögzített feladatokat a bérbeadó végzi el, a bérlő a feladatok elvégzésének időtartamára másik helyiségben való elhelyezésre csak akkor tarthat igényt, ha a tervezett munkavégzés a 60 napot eléri, vagy meghaladja.

**(3)** A bérbeadó köteles a bérlőket a részletes tervekkel tájékoztatni az elvégzendő munkálatokról, annak a bérlőt érintő időbeli ütemezéséről, továbbá a 60 napot elérő munkavégzés esetén másik helyiségben való elhelyezési lehetőségéről.

**25. § (1)** A bérbeadó és a bérlő megállapodhatnak abban is, hogy a bérlő a helyiség karbantartási, felújítási, rendbetételi kötelezettségét a bérbeadótól átvállalja. Ez esetben jegyzőkönyvben kell rögzíteni a helyszíni bejárás alkalmával, hogy konkrétan milyen munkálatok elvégzését, milyen költséggel vállalja magára a bérlő.

**(2)** Az (1) bekezdésben foglalt megállapodás létrejötte és a munkálatok elvégzése után a bérlő kérheti:

**a)** ráfordításai megtérítését a bérbeadótól, melynek a bérbeadó az elismert és elfogadható költségei vonatkozásában a bérlő kiadásait – az igazolás és kérelem benyújtása után – legkésőbb 60 napon belül egy összegben köteles megtéríteni

**b)** a bérbeadótól, hogy elismert és elfogadható költségeit ne fizesse ki, hanem egy összegű helyiségbérleti díj befizetéseként vegye figyelembe

**26. §** **(1)** A bérlő köteles a bérbeadónak bejelenteni 15 napon belül:

**a)** ha a helyiség – vagy annak egy része – számára feleslegessé vált, és azt a bérbeadó részére visszaadja

**b)** ha tevékenységi körét megváltoztatja, vagy tevékenysége folytatásához szükséges engedélyét bevonták, vagy visszaadta, továbbá szakhatóság működése beszüntetésére kötelezte

**c)** az előző bérlő jogutódját

**d)** ha a bérlő ellen felszámolási eljárás indult

**e)** ha a bérlő elnevezése, lényeges adata megváltozott

**(2)** A bérlő 30 nappal korábban köteles a bérbeadónak írásban bejelenteni és hozzájárulást kérni, ha a helyiséget átalakítja, bővíti, vagy ott az épület állagára, esztétikai megjelenésére, továbbá a szomszédos ingatlanokra is kiható beruházást kíván végezni. A bérbeadó hozzájárulása nem helyettesíti a jogszabályok által kötelezően előírt hatósági engedélyek beszerzését.

**(3)** A bérlő a helyiségben tevékenysége folytatásához – a helyiség állagának rongálása nélkül – a szükséges átalakításokat, a bérbeadó előzetes engedélyével elvégezheti, a felszereléseket saját költségén elhelyezheti. A bérleti jogviszony megszűnésekor az – eredeti állapot helyreállításával – e felszerelési eszközöket leszerelheti és elviheti.

**27. §** **(1)** A helyiség albérletbe nem adható, a bérleti jog nem cserélhető el, valamint az átruházásához hozzájárulás nem adható.

**(2)** Az (1) bekezdés alól kivételt jelent, ha a bérlő a bérleti jogát előprivatizációval érintetten szerezte meg és bérleti díj tartozása nincs.

**28. §** A bérbeadó felmondás esetén, a bérlő a befizetett használatbavételi díj összegére igényt tarthat.

**29. §** Helyiség bérleti jogviszonyt folytathatja:

**a)** a jogutód

**b)** a bérlő halála esetén annak örököse, ha a helyiségben folytatott tevékenységet közösen végezték

**30. § (1)** A helyiség bérleti jogviszony megszűnésekor a bérlő köteles a helyiséget tisztán, rendeltetésszerű használatra alkalmas állapotban, leltár szerint a bérbeadó részére átadni. A bérlőt a bérleti díj, külön szolgáltatási díj, közüzemi díj fizetési kötelezettség a helyiség fentiek szerinti átadásának napjáig terheli.

**(2)** A bérleti jogviszony megszűnése után a helyiséget továbbra is birtokban tartó, helyiség-használati díjat köteles fizetni.

**31. §** A helyiségbérlet esetén is alkalmazni kell a 10. §-ban foglalt rendelkezéseket.

IV. Fejezet

Záró rendelkezések

**32. §** **(1)** Ez a rendelet a kihirdetését követő napon lép hatályba.

(2) Hatályát veszti Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI.28.) önkormányzati rendelete.

K a r c a g, 2019. április 10.

|  |  |
| --- | --- |
| Dobos László |  |
| polgármester helyett: |  |
|  |  |
| **(: Gyurcsek János :)** | **(: Rózsa Sándor :)** |
| alpolgármester | jegyző |

1. számú melléklet a 10/2019. (IV.26.) önkormányzati rendelethez

A szociális jelleggel bérbeadott bérlakások lakbérének mértéke

összkomfortos lakás: 231.-Ft/m2/hó

komfortos lakás: 158.-Ft/m2/hó

félkomfortos lakás: 53.-Ft/m2/hó

komfort nélküli és szükséglakás: 48.-Ft/m2/hó

2. számú melléklet a 10/2019. (IV.26.) önkormányzati rendelethez

A nem szociális jelleggel bérbeadott bérlakások lakbérének mértéke

összkomfortos lakás: 347.-Ft/m2/hó

komfortos lakás: 237.-Ft/m2/hó

félkomfortos lakás: 80.-Ft/m2/hó

komfort nélküli és szükséglakás: 72.-Ft/m2/hó

3. számú melléklet a 10/2019. (IV.26.) önkormányzati rendelethez

A költségelven bérbeadott bérlakások lakbérének mértéke

bérleti díj mértéke: 514.-Ft/m2/hó

1 szobás (36,75 m2) lakás esetén havi: 18.890.-Ft

2,5 szobás (71,8 m2) lakás esetén havi: 36.905.-Ft

2,5 szobás (68,64 m2) lakás esetén havi: 35.281.-Ft

3,5 szobás (87,94 m2) lakás esetén havi: 45.201.-Ft

4. számú melléklet a 10/2016. (IV.26.) önkormányzati rendelethez

A költségelven bérbeadható bérlakások

Karcag, Kórház u. 23. (6 db lakás)

Karcag, Kórház u. 25. (6 db lakás)

**Á L T A L Á N O S I N D O K O L Á** S

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben (a továbbiakban Ltv.) kapott felhatalmazás alapján, aKarcag Városi Önkormányzat tulajdonában lévő lakások, és nem lakás céljára szolgáló helyiségek bérbeadásának rendjét a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI.28.) önkormányzati rendelete (a továbbiakban: lakásrendelet) szabályozza.

Az Alaptörvény 31-35. cikke tartalmazza a helyi önkormányzatokat érintő szabályozásokat. A 32. cikk (1) bekezdésének a) és e) pontja alapján, a helyi önkormányzat a helyi közügyek intézése körében - törvény keretei között – rendeletet alkot, továbbá gyakorolja az önkormányzati tulajdon tekintetében, a tulajdonost megillető jogokat.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 9. pontja alapján, a helyi közügy, valamint a helyben biztosítható közfeladatok körében ellátandó helyi önkormányzati feladat - többek között – a lakás és helyiséggazdálkodás.

A Ltv. rendelkezik a lakások és helyiségek bérbeadásának anyagi- és eljárásjogi szabályairól, meghatározza azon kérdésköröket, amelyeket az önkormányzat köteles rendeletben szabályozni, továbbá a rendelet főbb tartalmi elemeit.

**R É S Z L E T E S I N D O K O L Á S**

***1. §-hoz***

A rendelet hatályáról rendelkezik.

***2. §-hoz***

Bérbeadói feladatok, hatáskörök megoszlását tartalmazza, a Képviselő-testület, a Polgármester, Szociális és Egészségügyi Bizottság, a Pénzügyi, Fejlesztési és Mezőgazdasági Bizottság, valamint az üzemeltető között.

***3. §-hoz***

Az adatvédelemre vonatkozó rendelkezéseket tartalmazza.

**4-6. §*-hoz***

A lakásbérleti jogviszony létrejöttére vonatkozó szabályozásokat tartalmazza, különös tekintettel a lakás pályázat útján, valamint pályázaton kívüli bérbeadására.

**7. §*-hoz***

A lakásbérlet jellegét határozza meg.

**8. §*-hoz***

Lakásbérlet esetén a felek jogairól és kötelezettségeiről rendelkezik.

**9-12. §*-hoz***

A lakbér megállapításának rendjéről, a jogcím nélküli lakáshasználóra vonatkozó szabályokról, továbbá a közüzemi díjak megfizetésének módjáról rendelkezik.

**13. §*-hoz***

A lakásbérlet esetén a bérlőtársi szerződésre vonatkozó szabályokat tartalmazza.

**14. §*-hoz***

A lakásbérlet esetén a társbérletre vonatkozó szabályokat tartalmazza.

**15. §*-hoz***

A lakásbérlet esetén az albérletbe adásra vonatkozó szabályokat tartalmazza.

**16. §*-hoz***

Lakásba történő befogadáshoz való hozzájárulásra vonatkozó szabályokat tartalmazza.

**17. §*-hoz***

Lakáscserére vonatkozó szabályokat tartalmazza.

**18. §*-hoz***

A lakás nem lakás céljára történő bérbeadására vonatkozó szabályokat tartalmazza.

**19-21. §*-hoz***

A lakásbérleti jogviszony megszűnésére vonatkozó szabályokat tartalmazza.

**22-23. §*-hoz***

A helyiségbérleti jogviszony létrejöttére vonatkozó szabályozásokat tartalmazza, különös tekintettel a helyiség pályázat útján, valamint pályázaton kívüli bérbeadására.

**24-31. §*-hoz***

A helyiségbérlet esetén a felek jogairól és kötelezettségeiről rendelkezik.

**32. §*-hoz***

A rendelet hatályba lépéséről rendelkezik, valamint a régi rendelet hatályon kívül helyezéséről rendelkezik.

|  |  |
| --- | --- |
| **5. napirendi pont:** | Tájékoztató az Akácliget Fürdő szezonnyitó felkészüléséről, várható feladatokról |

**Gyurcsek János alpolgármester:** Ügyvezető igazgató úrtól megkapták az írásos tájékoztatót, melyből olvasható, hogy az önkormányzat a pénzügyi lehetőségei alapján elvégezte ezt a felkészítő tevékenységet. Úgy gondolja, minden felkészülés tartalmazhat olyan formai hiányosságokat, melyet menetközben lehet pótolni. Hozzátette, el kell mondani azt a pénzügyi lehetőséget, amivel az önkormányzat ebben a kérdésben képes támogatni a kft-t.

Kérdés, hozzászólás van-e?

**Pánti Ildikó képviselő, Idegenforgalmi, Társadalmi és Külkapcsolati Bizottság elnöke:** A bizottság is megtárgyalta a napirendet. A tájékoztató magában foglalja a szükséges munkálatok elvégzését, valamint a meglévő gondokat, problémákat, melyet igyekszik a fürdővezetése a lehetőség határain belül megoldani. Tartalmazza az anyag azt is, hogy a fürdőben elengedhetetlen, hogy szakmailag a legfelkészültebb emberek várják a vendégeket. Ezt nagyon fontosnak tartotta a bizottság is. A helyi vállalkozók közül is többen segítik a fürdő munkáját, valamint a város intézményeivel nagyon jó az együttműködő kapcsolat, mely külön érdem és nagyon fontos.

A megvalósítandó programokhoz jó időjárást, erőt, egészséget kívánt, majd a bizottság részéről a tájékoztatót elfogadásra javasolta.

**Molnár Pál képviselő, a Nagykun Víz- és Csatornamű Kft. Felügyelő Bizottságának elnöke:** A bizottság minden évben meghallgatja ügyvezető urat a szezonra való felkészülés kapcsán, megvizsgálja az írásos anyagot és természetesen a szóbeli kiegészítéseket. A bizottság is nem egy esetben tett már javaslatot arra vonatkozólag, hogy mire kell odafigyelni a szezon felkészülésnél. Egyetértett alpolgármester úrral, hogy ez a felkészülés az anyagi lehetőségekhez mérten maximálisan jó. Bízik abban, hogy az elkövetkező években nagyobb ráfordítással a külső medencéket még komfortosabbá, üzemelés szempontjából még biztonságosabbá tudják majd tenni. Jelenleg is fel vannak ezek a medencék is készítve és bízik benne, hogy a nyár folyamán akadály- és problémamentesen tudnak majd működni.

Kiemelte, hogy a fürdőben a látogatók hangulatát nagyban befolyásolja az, hogy milyen vendégek vannak a strand területén. Az elmúlt években nagyon jó gyakorlat alakult ki, bevezették a házirendbe, aki úgy viselkedik, hogy nem méltó arra, hogy a fürdőnek a szolgáltatásait igénybe vegye, az hosszabb időre is kitiltható a fürdőből. Ennek meg van az eredménye, mert egyre kevesebb az olyan vendég, aki zavarja a pihenni vágyókat. Ez nagyon fontos dolog, mert ha ezt nem tudják biztosítani, akkor a fürdőzők el fognak menni.

Örömmel jegyezte meg, hogy jelenleg nagyon sok külföldi vendég tartózkodik a kempingben és még ennél is fontosabb az, hogy a város lakói is kulturált szórakozásban vehetnek részt.

Szintén nagyon örvendetes, hogy a fürdőnek a minősítése során a fürdőpályázat kötelmeinek eleget tudott tenni a fürdő és az önkormányzat is, így biztosítva van a működés az elkövetkező időszakban is.

A szezonra való felkészüléshez gratulált ügyvezető úrnak, és bízik abban, hogy nagyon sok vendég fogja látogatni a karcagi fürdőt.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Gratulált Andrási István ügyvezető úrnak és munkatársainak az elvégzett, igen szerteágazó munkájukhoz. Véleménye szerint a lehetőséghez képest szép munkát végeznek, odafigyelnek az idegenforgalomra is. A bizottság megtárgyalta az anyagot, támogatta és a képviselő-testületnek is elfogadásra javasolta.

**Lengyel János képviselő:** Véleménye szerint a marketinget még tovább lehetne növelni, több tábla kihelyezésével lehet becsalogatni a fürödni vágyókat. Javasolták már a körfogalomba is, illetve most pedig a külső MOL benzinkúthoz javasolta egy nagyobb információtábla kihelyezését.

Gratulált az elvégzett munkához és a további jó erőt, egészséget kívánt.

További kérdés, észrevétel nem hangzott el.

**Gyurcsek János alpolgármester:** Javasolta tájékoztató elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**65/2019. (IV.25.) „kt.” sz. h a t á r o z a t**

**az Akácliget Fürdő szezonnyitó felkészüléséről, várható feladatokról**

A Karcag Városi Önkormányzat Képviselő-testülete az Akácliget Fürdő szezonnyitó felkészüléséről, várható feladatokról szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Nagykun Víz- és Csatornamű Kft. 5300 Karcag, Fürdő utca 3.

|  |  |
| --- | --- |
| **6. napirendi pont:** | Javaslat a rászoruló gyermekek intézményen kívüli ingyenes nyári szünidei étkeztetésének időtartamára |

**Gyurcsek János alpolgármester:** Az elmúlt években már tapasztalták, hogy kötelező feladat az étkeztetés megoldása, melyet 45 munkanapra javasoltak megoldani. Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**66/2019. (IV. 25.) „kt.” sz. h a t á r o z a t**

**a rászoruló gyermekek intézményen kívüli ingyenes nyári szünidei étkeztetésének időtartamáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított jogkörében eljárva, valamint a gyermekek védelméről és a gyámügyi igazgatásról szóló 21/C. § (1) bekezdés a) pontjában megjelölt feladatkörében eljárva az alábbiak szerint dönt:

1. Az önkormányzat a 2019. évre eső nyári szünetben az ingyenes nyári szünidei gyermekétkeztetést - 2019. augusztus 10. (szombat) kivételével - 2019. június 17. napja és 2019. augusztus 26. napja közé eső 45 munkanapon keresztül valósítja meg.

Az étkeztetés első napja: 2019. június 17. (hétfő)

Az étkeztetés utolsó napja: 2019. augusztus 16. (péntek)

1. A Képviselő-testület felkéri a Polgármesteri Hivatal Igazgatási és Szociális Irodáját és a Költségvetési Csoportot, valamint a Városi Önkormányzat Városgondnokságát a jelen határozatból eredő szükséges intézkedések megtételére, valamint a szünidei gyermekétkeztetéssel kapcsolatos feladatok végrehajtására.

Felelős: Dr. Bukács Annamária Igazgatási és Szociális irodavezető

Szabóné Bóka Réka Költségvetési csoportvezető

Határidő: 2019. augusztus 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Városi Önkormányzat Városgondnoksága, Karcag Villamos u. 109.
3. Karcag Városi Önkormányzat Polgármestere, helyben
4. Karcag Városi Önkormányzat Jegyzője, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcagi Polgármesteri Hivatal Költségvetési Csoport, helyben
7. Karcagi Polgármesteri Hivatal Igazgatási és Szociális Iroda, helyben

|  |  |
| --- | --- |
| **7. napirendi pont:** | Beszámoló a helyi hagyományok, néphagyományok, a mese megjelenéséről és hatásairól, feltételekről az óvodai nevelésben a Madarász Imre Egyesített Óvodában |

**Gyurcsek János alpolgármester:** Egy nagyon szép beszámolót készített Gulyás Ferencné intézményvezető asszony, aki szóbeli kiegészítést kíván tenni.

**Gulyás Ferencné a Madarász Imre Egyesített Óvoda intézményvezetője:** Az intézmény 9 óvodájában 31 csoportban látják el a 764 karcagi óvodáskorú gyermek nevelését. A néphagyományok átörökítése, a mindennapi óvodai nevelésük gyakorlatában, a mesélés és a verselés, mondókázás nap, mint nap megjelenik az óvodákban. Kiemelt helyet kap, és kiemelt szerepe van, amelyhez biztosítva van az óvodai intézményben a személyi és tárgyi feltételek. A szakmai fejlődés, megújulás a nevelőtestület tagjai számára biztosítottak. A nevelési év során megvalósult gyakorlatukat igyekezett a beszámolóban részletesen bemutatni. A óvodai csoportok tevékenységét, tagóvodai és intézményi szintű rendezvényekkel színesítik, amelyekben aktívan részt vesznek a szülők, az általános iskolák képviselői, a karcagi civilszervezetek és a karcagi alkotóművészek.

Megköszönte a képviselő-testületnek a hagyományokat tisztelő, megtartó, megteremtő szemléletet, amelyben az óvodás gyermekek számára olyan társadalmi környezetet tudnak biztosítani, ahol hagyományait megismerő, tisztelő és ápoló generáció nevelkedhet.

Köszönetet mondott polgármester úrnak és a képviselő-testület tagjainak, hogy a szakmai fejlődésüket támogatták és így elérhették azt, hogy valamennyi óvodában gazdag tehetséggondozó programok, néphagyományt ápoló és őrző gyermekeket tudnak nevelni.

**Pánti Ildikó képviselő, az Oktatási, Kulturális és Sport Bizottság tagja:** A bizottság megtárgyalta és minden elismerését, gratulációját fejezte ki az intézmény vezetőinek, az óvoda közösségének. Nagyon szépen helyreállított, megfelelő környezetben berendezett csoportszobák vannak, és kitűnő nevelőgárda segíti és irányítja a munkát. Nagyon fontos, hogy a városban lévő szervezetekkel, egyesületekkel kitűnő kapcsolatot ápol. Örül annak, hogy az óvodák önkormányzati fenntartásban ilyen jól működnek.

A bizottság nevében további munkájukhoz erőt, egészséget kívánt.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**67/2019. (IV.25.) „kt.” sz. h a t á r o z a t**

**a helyi hagyományok, néphagyományok, a mese megjelenéséről és hatásairól, feltételekről az óvodai nevelésben a Madarász Imre Egyesített Óvodában**

A Karcag Városi Önkormányzat Képviselő-testülete a helyi hagyományok, néphagyományok, a mese megjelenéséről és hatásairól, feltételekről az óvodai nevelésben a Madarász Imre Egyesített Óvodában szóló beszámolót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Madarász Imre Egyesített Óvoda 5300 Karcag, Táncsics krt. 17.

|  |  |
| --- | --- |
| **8. napirendi pont:** | Javaslat a Madarász Imre Egyesített Óvoda intézményvezetői állásának pályázati meghirdetésére |

**Gyurcsek János alpolgármester:** Gulyás Ferencné intézményvezető megbízatása július 31-én lejár, ezért jogszabály szerint újabb pályázatot kell kiírni.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**68/2019. (IV. 25.) „kt.” sz. határozat**

**a Madarász Imre Egyesített Óvoda intézményvezetői állásának pályázati meghirdetéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontjában, a közalkalmazottak jogállásáról szóló 1992. évi XXXIII. törvény 20/B. §-ában foglaltak figyelembevételével a következő határozatot hozza:

1. A Képviselő-testület kiírja a határozat 1. számú mellékletét képező pályázatot.
2. A Képviselő-testület felhívja a Karcagi Polgármesteri Hivatal Jegyzői Iroda humánpolitikai ügyintézőjét, hogy a pályázati eljárással kapcsolatos intézkedéseket tegye meg.

Felelős: Szabóné Fábián Éva humánpolitikai ügyintéző

Határidő: 2019. május 08.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Madarász Imre Egyesített Óvoda, 5300 Karcag, Táncsics krt. 17.
7. számú melléklet a 68/2019. (IV.25.) „kt.” sz. határozathoz

**PÁLYÁZATI FELHIVÁS**

**A pályázatot meghirdető szerv**

neve: Karcag Városi Önkormányzat

címe: 5300. Karcag, Kossuth tér l.

megye: Jász-Nagykun-Szolnok

**A meghirdetett álláshely:**

munkahely: Madarász Imre Egyesített Óvoda

5300 Karcag, Táncsics krt. 17.

munkakör: intézményvezető

**A közalkalmazotti jogviszony időtartama:** határozatlan idejű közalkalmazotti jogviszony

**A foglalkoztatás jellege:** teljes munkaidő

**A vezetői megbízás időtartama:** a vezetői megbízás 5 év határozott időre szól, 2019. augusztus 1-től 2024. július 31-ig.

**A munkavégzés helye:** 5300 Karcag, Táncsics krt. 17.

**A munkakörbe tartozó, illetve a vezetői megbízással járó lényeges feladatok:**

* Az intézményvezető az óvoda egyszemélyi felelős vezetője, aki képviseli az intézményt, szervezi és irányítja az intézmény feladatkörébe tartozó tevékenységek szakszerű és hatékony ellátását, gyakorolja a munkáltatói jogokat az óvodák dolgozói felett.

**Illetmény és juttatások:**

* Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, továbbá a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30) Korm. rendelet rendelkezései az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* óvodapedagógusi végzettség
* pedagógus szakvizsga keretében szerzett intézményvezetői szakképzettség
* legalább 5 év óvodapedagógus munkakörben szerzett szakmai gyakorlat
* vagyonnyilatkozat tételi eljárás lefolytatása
* az óvodában óvodapedagógus munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg óvodapedagógus munkakörben történő, határozatlan időre teljes munkaidőre alkalmazás

**Előnyt jelent:**

* legalább 5 év intézményvezetőként szerzett vezetői gyakorlat

**A pályázat részeként benyújtandó iratok, igazolások:**

* fényképpel ellátott szakmai önéletrajz,
* iskolai végzettséget/képesítést igazoló bizonyítványok másolata,
* 3 hónapnál nem régebbi erkölcsi bizonyítvány,
* vezetői és szakmai program, az intézmény vezetésére vonatkozó elképzelések,
* nyilatkozat arra vonatkozóan, hogy a pályázati anyagában foglalt személyes adatainak pályázati eljárással összefüggő kezeléséhez hozzájárul,
* nyilatkozat arra vonatkozóan, hogy a pályázati anyagot az eljárásban résztvevők megismerhetik,
* nyilatkozat arra vonatkozóan, hogy vagyonnyilatkozat tételi kötelezettségének eleget tesz,
* nyilatkozat arra vonatkozóan, hogy hozzájárul-e a pályázat nyilvános ülésen történő elbírálásához.

**A munkakör betölthető:** 2019. augusztus 01.

**A pályázat benyújtásának határideje:**

* A kozigallas.gov.hu honlapon történő megjelenést követő 30. nap.
* A pályázati kiírással kapcsolatosan további információt:

Szabóné Fábián Éva nyújt a 06-59-500-612 telefonszámon

**A pályázat benyújtásának módja:**

* A pályázatot a Karcag Városi önkormányzat (5300 Karcag, Kossuth tér 1.) címére kell benyújtani egy példányban.
* A borítékon kérjük feltüntetni a pályázati adatbázisban szereplő azonosító számot, valamint a munkakör megnevezését.

**A pályázat elbírálásnak módja, rendje:**

* A pályázót a megbízási jogkör gyakorlója által létrehozott 3 tagú bizottság hallgatja meg. A bizottság írásba foglalt véleményét mérlegelve a pályázat elbírálásáról a Karcag Városi Önkormányzat hoz döntést.

**A pályázat elbírálásának határideje:**

* **A pályázat beadási határidejének lejártát követő Képviselő-testületi ülés.**

|  |  |
| --- | --- |
| **9. napirendi pont:** | Javaslat a Madarász Imre Egyesített Óvoda – Csoportos tehetségsegítő tevékenységek megvalósítására a „Tehetségek Magyarországa” című EFOP-3.2.1.-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósítására |

**Gyurcsek János alpolgármester:** Az óvoda meghívásos pályázaton tud részt venni, a Magyar Tehetségsegítő Szervezetek Szövetsége hívja meg pályázati lehetőséget adva neki. Ez egy nagyon szép elismerés. Ez logikus következmény, hogy egy ilyen jól működő intézményt meghívják pályázati lehetőségre. Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**69/2019. (IV.25.) „kt.” sz. h a t á r o z a t**

**a Madarász Imre Egyesített Óvoda „Tehetségek Magyarországa” című EFOP-3.2.1-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósításáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület egyetért és támogatja, hogy a Madarász Imre Egyesített Óvoda, mint kiváló akkreditált tehetségpont részt vegyen az **„Csoportos tehetségsegítő tevékenységek megvalósítására”** kiírt nyílt pályázaton.
2. A Képviselő-testület kéri az intézmény vezetőjét, hogy határidőre készítse el és nyújtsa be a pályázatot.

Felelős: Gulyás Ferencné intézményvezető

Határidő: 2019. április 30.

1. A Képviselő-testület nyilatkozik, hogy az intézmény a hatályos jogszabályoknak megfelelően működik, az elmúlt három év fenntartói törvényességi ellenőrzései nem tártak fel súlyos szabálytalanságot az intézmény működésében.
2. A Képviselő-testület hozzájárul a „C**soportos tehetségsegítő tevékenységek megvalósítására”** pályázatok együttműködési megállapodásban rögzített kötelezettségek teljesítéséhez.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
7. Gulyás Ferencné intézményvezető, 5300 Karcag, Táncsics krt. 17.

|  |  |
| --- | --- |
| **10. napirendi pont:** | Javaslat a Madarász Imre Egyesített Óvoda, mint kötelezettségvállaló a Karcag és Térsége Tehetségsegítő Tanács – Csoportos tehetségsegítő tevékenységek megvalósítására a „Tehetségek Magyarországa” című EFOP-3.2.1-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósítására |

**Gyurcsek János alpolgármester:** Tulajdonképpen ugyanannak a pályázatnak egy másik meghívásos lehetőségének tehet eleget az óvoda, csak itt, mint kötelezettséget vállaló a Karcag és Térsége Tehetségsegítő Tanács szempontjából. A megtiszteltetés folytatódik tovább ebben a lehetőségben is.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**70/2019. (IV.25.) „kt.” sz. h a t á r o z a t**

**a Madarász Imre Egyesített Óvoda, mint kötelezettségvállaló a Karcag és Térsége Tehetségsegítő Tanács – Csoportos tehetségsegítő tevékenységek megvalósítására a „Tehetségek Magyarországa” című EFOP-3.2.1-15-2016-00001 azonosítószámú kiemelt projekt keretében – a Magyar Tehetségsegítő Szervezetek Szövetsége által kihirdetett meghívásos felhívás pályázati megvalósításáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület egyetért és támogatja, hogy a Madarász Imre Egyesített Óvoda, mint kötelezettségvállaló a Karcag és Térsége Tehetségtanáccsal részt vegyen a **„Csoportos tehetségsegítő tevékenységek megvalósítására”** kiírt nyílt pályázaton.
2. A Képviselő-testület kéri az intézmény vezetőjét, hogy határidőre készítse el és nyújtsa be a pályázatot.

Felelős: Gulyás Ferencné intézményvezető

Határidő: 2019. április 30.

1. A Képviselő-testület nyilatkozik, hogy az intézmény a hatályos jogszabályoknak megfelelően működik, az elmúlt három év fenntartói törvényességi ellenőrzései nem tártak fel súlyos szabálytalanságot az intézmény működésében.
2. A Képviselő-testület hozzájárul a „C**soportos tehetségsegítő tevékenységek megvalósítására”** pályázatok együttműködési megállapodásban rögzített kötelezettségek teljesítéséhez.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
7. Gulyás Ferencné intézményvezető, 5300 Karcag, Táncsics krt. 17.

|  |  |
| --- | --- |
| **11. napirendi pont:** | Javaslat a Karcagi Járásbíróságra történő bírósági ülnökök megválasztására |

**Gyurcsek János alpolgármester:** A 2015-ben megválasztott ülnökök megbízatása lejár, ezért szükséges új ülnökök választása. Az előterjesztés szerint négyéves időtartamra öt pedagógus személyt javasolnak.

Kérdés, hozzászólás van-e?

**Dr. Szalay Katalin a Karcagi Járásbíróság elnöke:** 2018. július 1-jétől új büntető eljárási törvény szabályozza a büntető ügyek menetét. Ennek egyik része azokat a bűncselekményeket is újraszabályozta, ahol az ülnökök részvétele szükséges. Az ülnökök számából is látszik, hogy a korábbi ciklusokban lényegesen magasabb számú ülnökök megválasztására volt szükség. Jelenleg azonban járásbírósági szinten a fiatalkorúak ügyeiben van lehetőség ülnökök eljárására. A javaslatban szereplő személyek a jogszabályi előírásnak megfelelnek.

Megköszönte és elismerését fejezte ki azoknak a munkahelyeknek, munkáltatóknak, akik a jelenleg még megválasztott ülnököket, illetve a majdan megválasztott ülnököket foglalkoztatják. Jól tudják, sok esetben, amikor hirtelen van szükségük ülnökre, ez azért a munkahelyeknek nehézséget okoz, azonban számukra is fontos az, hogy a magasan kvalifikált szakemberek az igazságszolgáltatásban a fiatalkorúak helyes irányú magatartásában, e tekintetben is részt tudjanak venni. Ezért kérte a képviselő-testületet, hogy szíveskedjenek a jelölteket ülnökként megválasztani, hiszen ezáltal válik lehetővé a bíróság számára ezen ügyekben a törvényes működés.

**Gyurcsek János alpolgármester:** Megköszönte a szakszerű kiegészítést, majd megkérdezte, hogy további kérdés, észrevétel van-e?

További kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. 1 tartózkodás. Nemleges szavazat nem volt.

**71/2019. ( IV.25.) „kt” sz. h a t á r o z a t**

**a Karcagi Járásbíróságra történő bírósági ülnökök megválasztásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdése b) pontjában meghatározott jogkörében és a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében biztosított feladatkörében eljárva –figyelemmel a Köztársasági Elnök 95/2019. (III. 5.) KE határozatára és a bírák jogállásáról és javadalmazásáról szóló 2011. évi CLXII. törvény 215. § (1) bekezdésére – a Karcagi Járásbíróságra

*4 é v i i d ő t a r t a m r a*

**pedagógus ülnöknek az alábbi személyeket** megválasztja:

|  |  |
| --- | --- |
|  | **Lódi Endréné** 5300 Karcag, Dózsa Gy. u. 28. |
|  | **Molnárné Balogh Éva** 5300 Karcag, Maros u. 13/A. |
|  | **Kenyeres Lívia** 5300 Karcag, Kossuth tér 10. 8. em. 4. ajtó |
|  | **Rapi Lajosné** 5300 Karcag, Kossuth Lajos utca 40. |
|  | **Dr. Bukács Annamária** 5300 Karcag, Bethlen Gábor utca 16. |

Erről értesülnek:

1. Karcag Városi Önkormányzat Képviselő-testületének tagjai - lakhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Megválasztott pedagógus ülnökök - lakhelyeiken
6. Karcagi Járásbíróság elnöke Karcag, Kossuth tér 5.

|  |  |
| --- | --- |
| **12. napirendi pont:** | Javaslat a települési önkormányzatok rendkívüli önkormányzati támogatása igénylésére |

**Gyurcsek János alpolgármester:** Lehetősége van az önkormányzatnak rendkívüli támogatás igénylésére. Ez az elmúlt évben két alkalommal sikerült, egyszer egy 10, egyszer egy 20 millió forintos támogatásban. Véleménye szerint ezt a lehetőséget ebben a költségvetési évben is célszerű kihasználni.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**72/2019. (IV. 25.) „kt.” sz. h a t á r o z a t**

**a települési önkormányzatok rendkívüli önkormányzati támogatása igényléséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) és f) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Karcag Városi Önkormányzat működőképességének megőrzése, valamint kötelező feladatainak biztosítása céljából, a Magyarország 2019. évi központi költségvetéséről szóló 2018. évi L. törvény 3. számú melléklete I. 10. pontja alapján rendkívüli önkormányzati támogatás iránti pályázatot kíván benyújtani.
2. A Képviselő-testület felkéri a Karcagi Polgármesteri Hivatalt az 1. pontból adódó feladatok elvégzésére.
3. A Képviselő-testület felhatalmazza az Önkormányzat Polgármesterét és Jegyzőjét a pályázathoz szükséges nyilatkozatok megtételére és a pályázat benyújtására.

Felelős: Szabóné Bóka Réka, költségvetési csoportvezető

Határidő: 2019. szeptember 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben

|  |  |
| --- | --- |
| **13. napirendi pont:** | Javaslat a 2009. évben megvalósult Karcag, Dankó P.-Jókai-Nyár utcai lakossági önerős útalapépítés költségeinek rendezésére |

**Gyurcsek János alpolgármester:** A 2009 őszén elkészített a vállalkozó egy útalapot, melynek költsége eddig még nem került rendezésre. Mielőbbi rendezése most már szükségessé vált, ezért javasolta az útépítési munka a megfelelő áfával növelt összegének a kifizetését.

Kérdés, hozzászólás van-e?

**Andrási András képviselő:** A dátumokból az derül ki, hogy ez az útalap civilkezdeményezés kapcsán 2009-ben kezdődött el. A lakosság részérül össze is gyűlt 223 ezer Ft, majd egy számlán elhelyezésre került, és 2010 szeptemberében megállt a történet. Eltelt 10 év és most kifizetik a vállalkozót.

Megkérdezte, hogy mi lett volna, ha annak idején a hiányzó összeget képviselői támogatással kiegészítik és akkor már régen ki lett volna fizetve a vállalkozó? Úgy látja erre lehetőség is lett volna.

**Gyurcsek János alpolgármester:** Több oldalról lehet ezt a kérdést vizsgálni. Azt javasolta, hogy azt az oldalát vizsgálják, hogy egy jó minőségű útalapot 10 év után fizetnek ki, ami az önkormányzat mindenképpen jó, hiszen kamatmentes hitelt kapott.

További kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**73/2019. (IV. 25.) "kt." sz. határozat**

**a 2009. évben megvalósult Karcag, Dankó P.-Jókai-Nyár utcai lakossági önerős útalapépítés költségeinek rendezéséről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése, és 13. § (1) bekezdés 2. pontjában biztosított feladatkörében eljárva az alábbiak szerint dönt:

1. Karcag Városi Önkormányzat (továbbiakban: Önkormányzat) a Karcag, Dankó P.-Jókai-Nyár utcai útalap 2009. évi elkészítését elismeri, és az akkor felmerülő 423/2009.(X.22.) „kt” sz. határozat szerinti építési költségek megtérítését vállalja.
2. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontjában foglaltak szerint a Karcag, Dankó P.-Jókai-Nyár utcai útalapépítés kivitelezésével kapcsolatban felmerült tartozást elismerje
3. A Képviselő-testület a 2. pontban foglaltakra 4.867.140 Ft + Áfa = 6.181.267,3 Ft költségkeretet biztosít a Karcag Városi Önkormányzat 2019. évi költségvetéséről szóló 1/2019.(I.30.) önkormányzati rendelet 11. sz. mellékletében szereplő Általános tartalék keret terhére.
4. A Képviselő-testület felkéri a Karcagi Polgármesteri Hivatalt az 1-3. pontok megvalósulása érdekében a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Nyester Ferenc önkormányzati tanácsadó

Határidő: 2019. április 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcag Városi Önkormányzat önkormányzati tanácsadója, helyben
7. ÚT-KURUCZ Kft. Kurucz István, Karcag, Pap Béla u. 6/B

|  |  |
| --- | --- |
| **14. napirendi pont:** | Javaslat a „Szerves hulladék kezelése Karcagon” című pályázattal kapcsolatos 15/2018. (I.25.) „kt.” sz. és az 59/2019. (III.28.)„kt.” sz. határozatok módosítására |

**Gyurcsek János alpolgármester:** A karcagi önkormányzat konzorcium tagként kénytelen együttműködni a Nemzeti Fejlesztési Programiroda Nonprofit Kft.-vel és ennek együttműködése kapcsán meg fog valósulni vélhetően egy szerves hulladékkezelési pályázat. Ennek a támogatási kérelem előkészítése során kiderült, hogy az irányító hatóság az előzetesen megkötendő szerződésben módosításokat javasol.

Kérdés, hozzászólás van-e?

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**74/2019. (IV. 25.) ,,kt.” sz. h a t á r o z a t**

**a „Szerves hulladék kezelése Karcagon” című pályázattal kapcsolatos 15/2018. (I.25.) „kt.” sz. és az 59/2019. (III.28.) „kt.” sz. határozatok módosításáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a „Szerves hulladék kezelése Karcagon” című pályázat benyújtásáról szóló 15/2018. (I.25.) „kt.” sz. határozatának mellékletét a jelen határozat 1. számú melléklete szerint módosítja.
2. Az Önkormányzata „Szerves hulladék kezelése Karcagon” című pályázatmegvalósítására vonatkozó Konzorcium létrehozásáról szóló 59/2019. (III.28.) „kt.” sz.. határozatának mellékletét a jelen határozat 2. számú melléklete szerint módosítja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2019. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

74/2019. (IV. 25.) ,,kt.” sz. h a t á r o z a t 1. számú melléklete

**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban: Megállapodás) aláírásával a **2.** pontban megnevezett Tagok konzorciumot hoznak létre abból a célból, hogy a Környezeti és Energiahatékonysági Operatív Program keretében a *KEHOP-3.1.2 azonosítószámú* felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: Szerves hulladék kezelése Karcagon

**2.** A konzorcium tagjai (a továbbiakban: Tagok) az alább felsorolt szervezetek, amely szervezetek az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | **NFP Nemzeti Fejlesztési Programiroda Nonprofit Kft.** |
| Postacím: | 1139 Budapest, Pap Károly utca 4-6. |
| Székhely: | 1139 Budapest, Pap Károly utca 4-6. |
| Azonosító szám (törzs-szám/cégjegyzékszám): | 01-09-170224 |
| Adószám: | 24290188-2-41 |
| Aláírásra jogosult képviselője: | dr. Módos István ügyvezető igazgató |

|  |  |
| --- | --- |
| **Szervezet neve**: | Karcag Városi Önkormányzat,  mint a jelen projekt megvalósítására létrejött, 8 önkormányzat alkotta konzorcium képviselője |
| Postacím: | 5300 Karcag, Kossuth tér 1. |
| Székhely: | 5300 Karcag, Kossuth tér 1. |
| Azonosító szám (törzs-szám/cégjegyzékszám): | 732682 |
| Adószám: | 15732688-2-16 |
| Aláírásra jogosult képviselője: | Dobos László polgármester |

A projektben az alábbi önkormányzatok vesznek részt Kedvezményezettként: Karcag Városi Önkormányzat, Kisújszállás Város Önkormányzata, Kunmadaras Nagyközség Önkormányzata, Kenderes Városi Önkormányzat, Berekfürdő Községi Önkormányzat, Túrkeve Városi Önkormányzat,Fegyvernek Város Önkormányzata, valamint Tiszafüred Város Önkormányzata.

**3**. A konzorcium vezetője (a továbbiakban: Konzorciumvezető) *az Európai Unió vagy más nemzetközi szervezet felé vállalt kötelezettséggel összefüggő, a 2007–2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014–2020 programozási időszakban a szennyvízelvezetési és - tisztítási, a hulladékgazdálkodási és az ivóvízminőség-javító beruházások megvalósításáról* szóló 339/2014. (XII. 19.) Korm. rendelet [a továbbiakban: 339/2014. (XII. 19.) Korm. rendelet] szerint az NFP Nemzeti Fejlesztési Programiroda Nonprofit Kft.

**4.** Jelen Megállapodás aláírásával a Tagok a *Polgári Törvénykönyvről* szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során teljes felhatalmazással eljárva a konzorciumot képviselje.

**5.** a.) Tagok a 339/2014. (XII. 19.) Korm. rendelet 7. § (3) bekezdésében foglaltak alapján felhatalmazzák a Konzorciumvezetőt, hogy

* helyettük és nevükben a támogatási kérelem benyújtásához szükséges kérdésekben eljárjon, illetve a szükséges nyilatkozatokat megtegye;
* Támogatóval a támogatási szerződést megkösse;
* helyettük és nevükben a projekt-előkészítéshez kapcsolódó beszerzéseket, közbeszerzési eljárásokat lefolytassa, a projekt-előkészítés feladatait megvalósítsa,
* döntsön a projekt(ek) végleges struktúrájáról és a támogatási kérelmet ennek megfelelően nyújtsa be, a támogatási szerződést ennek megfelelően kösse meg, valamint módosítsa, amennyiben az szükséges.

b.) Konzorciumvezető vállalja, hogy a fentiek vonatkozásában folyamatosan tájékoztatja a Tagokat.

**6.** Tagok vállalják, hogy a projekt-előkészítés kapcsán a Konzorciumvezetővel és annak iránymutatása alapján együttműködnek, elszámolási, beszámolási és adatszolgáltatási kötelezettségüknek a megadott határidőben eleget tesznek, és a támogatás felhasználásával a beruházásra vonatkozó elkészült dokumentációt és iratanyagokat – ha rendelkezésre áll elektronikus, szerkeszthető formában is – teljes körűen átadják a Konzorciumvezetőnek.

**7.** Felek rögzítik, hogy amennyiben a támogatási kérelem benyújtása és/vagy a támogatási szerződés megkötése, azaz az előkészítés során felmerült költségek elszámolhatósága valamelyik konzorciumi tag felelősségi körébe tartozó, és egyben neki felróható okból hiúsul meg, úgy az ebből eredő valamennyi kárért, illetve jogkövetkezményért – így különösen az esetlegesen felmerülő visszafizetési vagy projekt előkészítés jogcímén vállalt kötelezettségekkel összefüggésben okozott kárért – a konzorciumi tag projekt szintű, teljes körű helytállási kötelezettséggel tartozik.

**8**. Tagok kijelentik, hogy a támogatási kérelemben, valamint az 1. pontban meghatározott cél megvalósítására vonatkozó jogszabályokban - különös tekintettel a 339/2014. (XII. 19.) Korm. rendeletben valamint *a 2014-2020 programozási időszakban az egyes európai uniós alapokból származó támogatások felhasználásának rendjéről* szóló 272/2014. (XI. 5.) Korm. rendeletben - foglaltakat megismerik.

**9.** Tagok kijelentik, hogy a támogatási kérelem támogatása esetén együttműködési megállapodást kötnek a projekt megvalósítására a támogatási döntésben foglalt tartalommal.

**10.** Jelen Megállapodás a támogatási kérelem mellékletét képezi.

**11.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

**12.** Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

**13.** Jelen Megállapodás 3 oldalon és 6 db eredeti példányban készült.

|  |  |  |  |
| --- | --- | --- | --- |
| Konzorcium vezetője  ..............................................  dr. Módos István  ügyvezető igazgató  NFP Nonprofit Kft.  P.H.  Aláírás dátuma:  …………………………… |  | | konzorciumi tag  ..............................................  Dobos László  polgármester  Karcag Városi Önkormányzat,  mint a jelen projekt megvalósítására létrejött,  8 önkormányzat alkotta konzorcium képviselője  P.H.  Aláírás dátuma:  …………………………… |
|  | |  | |

74/2019. (IV. 25.) ,,kt.” sz. h a t á r o z a t 2. számú melléklete

**KONZORCIUMI EGYÜTTMŰKÖDÉSI MEGÁLLAPODÁS**

1. **PREAMBULUM**

Jelen Konzorciumi Együttműködési Megállapodás aláírásával a 2. pontban megnevezett Tagok konzorciumot hoznak létre abból a célból, hogy a Környezeti és Energiahatékonysági Operatív Program keretében a KEHOP-3.1.2 azonosító számú „A biológiailag lebomló hulladék eltérítése a hulladéklerakóktól” című felhívásra támogatási kérelmet nyújtsanak be az NFP Nemzeti Fejlesztési Programiroda Nonprofit Korlátolt Felelősségű Társasággal (a továbbiakban: NFP Nonprofit Kft.) közösen,és a támogatási kérelem támogatása esetén az abban foglalt célt, projektet (a továbbiakban: Projekt) közös együttműködéssel megvalósítsák.

1. **Szerződő felek, szerződés tárgya**
   1. A konzorcium tagjai (a továbbiakban: Tagok) az alább felsorolt szervezetek, amely szervezetek az 1. pontban megjelölt cél(ok) megvalósítása érdekében a jelen Konzorciumi Együttműködési Megállapodás (a továbbiakban: Megállapodás) keretei között együtt kívánnak működni:

|  |  |
| --- | --- |
| **Konzorcium Vezető, Tag** |  |
| **Szervezet neve**: | **Karcag Városi Önkormányzat** |
| Postacím: | 5300 Karcag, Kossuth tér 1. |
| Székhely: | 5300 Karcag, Kossuth tér 1. |
| Azonosító szám (törzs-szám/cégjegyzékszám): | 732682 |
| Adószám: | 15732688-2-16 |
| Aláírásra jogosult képviselője: | Dobos László |

|  |  |
| --- | --- |
| **Tag** |  |
| **Szervezet neve**: | **Kisújszállás Város Önkormányzata** |
| Postacím: | 5310 Kisújszállás, Szabadság tér 1. |
| Székhely: | 5310 Kisújszállás, Szabadság tér 1. |
| Azonosító szám (törzs-szám/cégjegyzékszám): | 732693 |
| Adószám: | 15732695-2-16 |
| Aláírásra jogosult képviselője: | Kecze István |

|  |  |
| --- | --- |
| **Tag** |  |
| **Szervezet neve**: | **Kunmadaras Nagyközség Önkormányzata** |
| Postacím: | 5321 Kunmadaras, Kossuth tér 1. |
| Székhely: | 5321 Kunmadaras, Kossuth tér 1. |
| Azonosító szám (törzs-szám/cégjegyzékszám): | 733085 |
| Adószám: | 15733081-2-16 |
| Aláírásra jogosult képviselője: | Guba László Albert |

|  |  |
| --- | --- |
| **Tag** |  |
| **Szervezet neve**: | **Kenderes Városi Önkormányzat** |
| Postacím: | 5331 Kenderes, Szent István út 56. |
| Székhely: | 5331 Kenderes, Szent István út 56. |
| Azonosító szám (törzs-szám/cégjegyzékszám): | 732989 |
| Adószám: | 15732987-2-16 |
| Aláírásra jogosult képviselője: | Pádár Lászlóné |

|  |  |
| --- | --- |
| **Tag** |  |
| **Szervezet neve**: | **Berekfürdő Községi Önkormányzat** |
| Postacím: | 5309 Berekfürdő, Berek tér 15. |
| Székhely: | 5309 Berekfürdő, Berek tér 15. |
| Azonosító szám (törzs-szám/cégjegyzékszám): | 733272 |
| Adószám: | 15733270-2-16 |
| Aláírásra jogosult képviselője: | Molnár János |

|  |  |
| --- | --- |
| **Tag** |  |
| **Szervezet neve**: | **Túrkeve Városi Önkormányzat** |
| Postacím: | 5420 Túrkeve, Petőfi tér 1. |
| Székhely: | 5420 Túrkeve, Petőfi tér 1. |
| Azonosító szám (törzs-szám/cégjegyzékszám): | 732792 |
| Adószám: | 15732798-2-16 |
| Aláírásra jogosult képviselője: | Vida Tamás |

|  |  |
| --- | --- |
| **Tag** |  |
| **Szervezet neve**: | **Fegyvernek Város Önkormányzata** |
| Postacím: | 5231 Fegyvernek, Szent Erzsébet út 171. |
| Székhely: | 5231 Fegyvernek, Szent Erzsébet út 171. |
| Azonosító szám (törzs-szám/cégjegyzékszám): | 736536 |
| Adószám: | 15736534-2-16 |
| Aláírásra jogosult képviselője: | Tatár László |

|  |  |
| --- | --- |
| **Tag** |  |
| **Szervezet neve**: | **Tiszafüred Város Önkormányzata** |
| Postacím: | 5350 Tiszafüred, Fő utca 1. |
| Székhely: | 5350 Tiszafüred, Fő utca 1. |
| Azonosító szám (törzs-szám/cégjegyzékszám): | 733106 |
| Adószám: | 15733108-2-16 |
| Aláírásra jogosult képviselője: | Ujvári Imre |

* 1. A Megállapodás aláírása kifejezi a Tagok azon szándékát is, hogy a Projekt eredményes megvalósítása esetén, a Projektben meghatározott célok megvalósítása érdekében a támogatási kérelemben és a Támogatási Szerződésben leírtaknak megfelelően a fenntartási időszakban is együttműködnek, és a Projekt által elért eredmények fenntartását folyamatosan biztosítják a 272/2014. (XI.5.) Korm. rendeletben rögzített feltételek szerint.

1. **Konzorcium képviselete**
   1. A Tagok megállapodnak abban, hogy a konzorcium vezetője Karcag Városi Önkormányzat (a továbbiakban: Konzorciumvezető).
   2. A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését, irányítja a Projekt határidőben történő megvalósítását.
   3. A Konzorcium nem megfelelő fenntartásából és nem megfelelő működtetéséből eredő károkért – az NFP Nonprofit Kft. irányába – a Konzorciumi tagok egyetemleges felelősséggel tartoznak.
   4. Jelen Megállapodás aláírásával a Tagok a Polgári Törvénykönyvről szóló 2013. évi V. törvény (a továbbiakban: Ptk.) 6:11. §-a és 6:15. §-a alapján meghatalmazzák a Konzorciumvezetőt, hogy helyettük és nevükben az NFP Nonprofit Kft.-vel a 339/2014. (XII. 19.) Korm. rendelet szerinti előkészítésre és megvalósításra vonatkozó Konzorciumi Együttműködési Megállapodást aláírja, és a projekt megvalósítása során teljes felhatalmazással eljárva a konzorciumot képviselje.
   5. A Tagok felhatalmazzák a Konzorciumvezetőt, hogy

* helyettük és nevükben az NFP Nonprofit Kft.-vel tervezett Konzorciumi Együttműködési Megállapodások megkötéséhez, és ezt követően a támogatási kérelem benyújtásához szükséges kérdésekben eljárjon, illetve a szükséges nyilatkozatokat megtegye;
* az NFP Nonprofit Kft.-vel a Konzorciumi Együttműködési Megállapodásokat megkösse, szükség esetén módosítsa;
* helyettük és nevükben a projekt-előkészítéshez kapcsolódó beszerzések műszaki tartalmának meghatározása érdekében eljárjon, beszerzéshez kapcsolódó közbeszerzési dokumentációt és annak műszaki tartalmát véleményezze és jóváhagyja;
* a Projekt előkészítése és sikeres megvalósítása esetén képviselje a Konzorciumot a hatóságok, az NFP Nonprofit Kft., az Innovációs és Technológiai Minisztérium, valamint az egyéb, a Projekt megvalósításában, illetve ellenőrzésében résztvevő szervezetek előtt;
* a Projekt eredményes megvalósítása érdekében a szükséges szerződéseket a Konzorcium nevében aláírja;
* a Projekt megvalósítása során részt vegyen a megkötésre került szerződések teljesítésének ellenőrzésében és képviselje a Tagok érdekeit;
* a Projekt megvalósítása során megkötött szerződések teljesítésével összefüggésben, a teljesítésigazolásokat a Konzorcium nevében aláírja;
* a Projekt megvalósítása érdekében szükséges egyéb, kötelezettség vállalással járó dokumentumokat (pl. hitelszerződések) a tagok előzetes jóváhagyását követően aláírja
* a Projekt megvalósítása érdekében szükséges egyéb, kötelezettség vállalással nem járó dokumentumokat a Tagok utólagos tájékoztatása mellett aláírja.

1. **A Tagok általános jogai és kötelezettségei**
   1. A Tagok kijelentik, hogy megismerték a **KEHOP-3.1.2***„A biológiailag lebomló hulladék eltérítése a hulladéklerakóktól”* című pályázat felhívását, a pályázat alapdokumentumait (ÁSZF, Általános útmutató, stb.) és azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.
   2. A Tagok megállapodnak abban, hogy a Projekt előkészítése és megvalósítása során kötelesek együttműködni egymással a Konzorciumvezető iránymutatásai alapján. A Tagok kötelesek a jelen Megállapodásban vállalt kötelezettségek teljesítését elősegíteni, a teljesítéshez szükséges információt a Konzorciumvezetőnek e Megállapodásban szabályozottak szerint határidőben megadni. A határidők mulasztásából eredő jogkövetkezményekért a határidőt be nem tartó Tag felel.
   3. Amennyiben a Konzorciumi Együttműködési Megállapodásban rögzített kötelezettségek megszegése miatt a Projekt meghiúsul, vagy a támogatás részleges vagy teljes visszafizetésére kerül sor, úgy a közvetlen és közvetett károkozásért a Ptk. alapján a károkozó Tag önkormányzat köteles helyt állni. Amennyiben a károkozás során nem állapítható meg, hogy a kötelezettségek megszegésében a Tagok milyen mértékben működtek közre, úgy a károkozásért egyetemlegesen felelősek.
2. **A Projekt megvalósítása érdekében felmerülő önerő, Áfa fizetési kötelezettség szabályai**
   1. A Tagok rögzítik, hogy a Projekt megvalósításához szükséges, a projekt elszámolható költségeinek minimálisan 20,0000 %-át kitevő önerőt a Konzorciumvezető biztosítja.
   2. A Tagok egyebekben megállapítják, hogy a Projekt pályázati felhívásának 3.10 pontja alapján a 2013. december 17-i 1303/2013/EU európai parlamenti és tanácsi rendelet 61. cikke szerinti, a befejezést követően nettó bevételt termelő projektek, valamint a 65. cikk (8) bekezdése szerinti, a végrehajtásuk során nettó bevételt termelő projektek esetén a költség haszon elemzés eredményeként megállapított megtérülő projektköltség alapján meghatározott önerő – ezirányú külön kérelem nélkül, a felhívásra benyújtott támogatási kérelem alapján – központi költségvetési forrásból megtérítésre kerül az önerőt biztosító részére.
   3. A Tagok megállapítják, hogy alanyai az Áfa-nak, a projekt megvalósulásának eredményeként az abból származó árbevétel Áfa körbe tartozik, ebből adódóan a projekt megvalósításával összefüggő felmerülő előzetesen felszámított Áfa összege levonásba helyezhető, a projekt tehát nettó finanszírozású.
3. **A Projekt keretein belül beszerzésre tervezett vagyonelemek tulajdonjoga** 
   1. A Tagok megállapodnak abban, hogy a Projekt keretein belül beszerzésre került vagyonelemek tulajdonjoga kizárólagosan az önerőt biztosító Konzorciumvezetőt illeti meg.
4. **A Projekt keretein belül beszerzésre tervezett vagyonelemek vagyonkezelése, üzemeltetése**
   1. A Tagok megállapodnak abban, hogy a Projekt keretein belül beszerzésre került vagyonelemek vagyonkezelői feladatainak ellátásával kizárólagosan a Konzorciumvezetőt bízzák meg. A vagyonkezelési feladatokhoz kapcsolódóan Tagok külön megállapodást kötnek, az Általános Útmutató 7.3. pontjának megfelelően.
5. **A Konzorciumvezető tájékoztatási kötelezettségei és egyéb feladatai**
   1. A Konzorciumvezető kötelezettséget vállal arra, hogy feladatainak ellátása során folyamatosan tájékoztatja a Tagokat, különösen abban az esetben, ha a Projekt keretében az általa vállalt tevékenység megvalósítása akadályba ütközik, meghiúsul, vagy késedelmet szenved, illetve olyan körülmény merül fel, amely a Projekt megvalósítását befolyásolja.
   2. A Konzorciumvezető általános tájékoztatási kötelezettségének igény szerint, köteles eleget tenni.
   3. A Konzorciumvezető a fenntartási időszakban a vagyonkezelési feladatok ellátásán kívül az alábbi feladatokat látja el:

* biztosítja az NFP Nonprofit Kft. részére a projekt fenntartási jelentés benyújtásához szükséges információkat, adatokat;
* részt vesz a Támogató és egyéb hatóságok által a Projekttel összefüggésben lefolytatott ellenőrzéseken, és a rendelkezésére álló adatok, dokumentumok és információk biztosításával segíti annak lebonyolítását.

1. **Szerződés hatálya**
   1. Jelen Megállapodást a Tagok határozott időtartamra a Projekt kötelező fenntartási időszakának sikeres zárásáig kötik. A Megállapodás automatikusan hatályát veszti, ha a Projekt kötelező fenntartási időszaka megszűnik, illetve ha a Projekt nem részesül támogatásban.
   2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodás egy eredeti példányát megküldi az NFP Nonprofit Kft. részére.
2. **Kapcsolattartás**
   1. A Tagok megállapodnak abban, hogy jelen Megállapodás teljesítésének időtartamára kapcsolattartókat jelölnek ki. A kapcsolattartók nevéről, postacíméről, telefon és telefax számáról, elektronikus levélcíméről a Tagok a jelen Megállapodás aláírását követően 5 munkanapon belül tájékoztatják a Konzorciumvezetőt.
3. **A Konzorcium megszűnése, a tagok körének változása**
   1. A Tagok jelen Megállapodás aláírásával megerősítik, hogy a Projekt megvalósításában részt kívánnak venni, a Projektet a támogatási kérelemben foglaltaknak megfelelően megvalósítják, annak megvalósítása során fokozattan együttműködnek a többi Taggal, és a Megállapodásból csak abban az esetben lépnek ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően nekik fel nem róható okból beállott körülmény folytán nem képesek.
   2. A Konzorciumi tagok cseréje – ideértve a Konzorciumvezető személyét is –, új konzorciumi tag bevonása, konzorciumi tag kilépése akkor engedélyezhető, ha
   3. nem változik a Projekt alapvető célja;
   4. a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek;
   5. a Konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik;
   6. a Tag kilépése esetén nem változik a Konzorciumnak a projektjavaslat benyújtására vonatkozó jogosultsága – ideértve a Konzorciumvezetőre vonatkozó feltételeknek való megfelelést is –, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba;
   7. a Tag kilépése esetén a Tag igazolja, hogy a támogatási szerződésben, az NFP Kft-vel megkötött Konzorciumi Együttműködési Megállapodásban és a jelen Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes;
   8. kizárás esetén a Konzorciumvezető igazolja, hogy a Tag tevékenysége, működése a Projekt megvalósítását pénzügyi, illetve szakmai szempontból veszélyezteti;
   9. a tagcsere nélküli új tag bevonása indokolt.
   10. A Konzorciumvezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.
   11. A felmondási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni az NFP Nonprofit Kft-nek, illetve a Tag kizárását megelőzően a Konzorciumvezető köteles egyeztetést kezdeményezni az NFP Nonprofit Kft.-nél a Projekt céljának elérése érdekében.
   12. Valamely Tag kilépése, kizárása vagy jogutód nélküli megszűnése nem eredményezheti a jelen Megállapodás megszűnését kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek és emiatt a támogatási szerződéstől elállnak.
   13. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.
4. **A Megállapodás megszűnése és módosítása**
   1. Jelen Megállapodás az NFP Nonprofit Kft.-vel megkötésre kerülő előkészítésre és megvalósításra vonatkozó Konzorciumi Együttműködési Megállapodás elválaszthatatlan részét képezi és osztja annak jogi sorsát. Ennek értelmében az előkészítésre vagy a megvalósításra kötött Konzorciumi Együttműködési Megállapodás megszűnése a jelen Megállapodás megszűnését vonja maga után.
   2. A Megállapodást Felek közös akarattal, kizárólag írásban módosíthatják, melyről 5 munkanapon belül a Konzorcium vezető az NFP Nonprofit Kft.-t írásban tájékoztatja.
   3. A Tagok adataiban bekövetkezett változások, így különösen székhely, bankszámlaszám, stb. nem igénylik a Megállapodás módosítását. Az adatok változásáról a Konzorciumvezető haladéktalanul értesíti az NFP Nonprofit Kft.-t.
   4. A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.
5. **Záró rendelkezések**
   1. Jelen Megállapodás ... oldalon és … db eredeti példányban készült.
   2. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.
   3. A Tagok képviseletében aláíró képviselő személyek kijelentik, és aláírási címpéldányaikkal igazolják, hogy a jelen Megállapodásban rögzítettek szerint jogosultak a Tagok képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, és harmadik személyeknek semminemű olyan jogosultsága nincs, amely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.
   4. A Tagok megállapodnak abban, hogy kötelesek minden, a jelen Megállapodással, a konzorcium egyéb dokumentumaival, a pályázatokkal kapcsolatos, továbbá a többi konzorciumi tagtól kapott vagy azokra vonatkozó információt az üzleti titok védelmére vonatkozó előírások betartásával, bizalmasan kezelni. A titoktartási kötelezettség nem terjed ki a lakosság tájékoztatására.
   5. Jelen Megállapodáshoz kapcsolódó jogviták esetére a Tagok a polgári perrendtartásról szóló 2016. évi CXXX. törvényben foglalt általános illetékességi szabályok szerinti bíróság illetékességét kötik ki.
   6. A Tagok a Megállapodást átolvasták és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |
| --- | --- | --- |
| **Konzorciumvezető, Konzorciumi tag**  ..............................................  **xy.**  ………….. Önkormányzata  P.H.  Aláírás dátuma:  …………………………… |  | **Konzorciumi tag**  ..............................................  **xy.**  ………………… Önkormányzata  P.H.  Aláírás dátuma:  …………………………… |
|  |  |  |
| **Konzorciumi tag**  ..............................................  xy.  ……………………. Önkormányzata  P.H.  Aláírás dátuma:  …………………………… |  | **Konzorciumi tag**  ..............................................  xy.  ………………………. Önkormányzata  P.H.  Aláírás dátuma:  …………………………… |
| **Konzorciumi tag**  ..............................................  xy.  …………………….. Önkormányzata  P.H.  Aláírás dátuma:  …………………………… |  | **Konzorciumi tag**  ..............................................  xy.  ………………………. Önkormányzata  P.H.  Aláírás dátuma:  …………………………… |

|  |  |  |
| --- | --- | --- |
| **Konzorciumi tag**  ..............................................  xy.  …………………….. Önkormányzata  P.H.  Aláírás dátuma:  …………………………… |  | **Konzorciumi tag**  ..............................................  xy.  ………………………. Önkormányzata  P.H.  Aláírás dátuma:  …………………………… |

|  |  |
| --- | --- |
| **15. napirendi pont:** | Javaslat a Karcag város belterületén működő, meglévő térfigyelőkamera rendszer bővítésére |

**Gyurcsek János alpolgármester:** 2017-ben elindult a folyamat, 12 térfigyelő kamera és 4 rendszám felismerő kamera került beüzemelésre, 2018-ban 18 db és 2019-ben elértek oda, hogy újabb 17 térfigyelő kamerát fognak elhelyezni a közbiztonság és a vagyonvédelem érdekében. Ezeknek az elhelyezése a Karcagi Rendőrkapitánysággal történő egyeztetés után valósul meg.

Kérdés, hozzászólás van-e?

**Lengyel János képviselő:** Úgy gondolja, hogy méltán lehetnek büszkék erre a kamera rendszerre. Nagyon jó minőségű, kiváló kamerarendszere van Karcag városának, amely folyamatosan fejlődik.

A Dózsa György utca és a Zöldfa utca kereszteződésénél van egy kamera, de az ott lakók szeretnének még egy északi város felé néző kamerát is.

Kérte továbbá, hogy az iskolák és az óvodák környékét vegyék be a következő ütemben.

**Gyurcsek János alpolgármester:** Hozzátette, hogy a 2017-es költségvetési évben nyílt először lehetőségük anyagi fedezetet biztosítani a kamerarendszer kezdeti kiépítésére és ez a folyamat folytatódik egészen addig, amíg a különböző paraméterek alapján el nem érik a végső célt.

Javasolta Lengyel képviselő úrnak, hogy kérésével majd a 2020-as költségvetés tárgyalásánál tegyen javaslatot.

**Nagyné László Erzsébet képviselő:** Nagyon örül a fejlesztésnek, mert mindenképpen szükséges, hogy a gyermekek és a felnőttek védelme is biztosított legyen.

Javasolta Lengyel képviselő úrnak, hogy a javaslataik mellett a költségvetési rendeletek, tervezetek vitája során támogassák azokat a költségvetéseket is, amelyek ilyen fejlesztéseket tartalmaznak, mert eddig erre nem volt példa.

**Gyurcsek János alpolgármester:** Teljes mértékben egyetértett az elhangzottakkal és ennek a követését javasolta.

Kérdés, észrevétel nem hangzott el.

**Gyurcsek János alpolgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. Nemleges szavazat és tartózkodás nem volt.

**75/2019. (IV.25.) ,,kt” sz. h a t á r o z a t**

**a Karcag város belterületén működő meglévő térfigyelőkamera rendszer bővítéséről**

A Karcag Városi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdés b), f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 13. § (1) bekezdés 17. pontjában foglaltak alapján a következők szerint dönt:

1. A Képviselő-testület az alábbi táblázatban szereplő helyszíneken a térfigyelő és a hozzájuk szükséges rendszerek kiépítéséhez hozzájárul

|  |  |  |
| --- | --- | --- |
|  | **Helyszín** | **Térfigyelő rendszer funkciója** |
| 1. | Akácliget Gyógy és Strandfürdő főépülete | térfigyelő rendszer |
| 2. | Zöldfa u.- Kórház u. kereszteződés | térfigyelő rendszer |
| 3. | Damjanich u.- Kátai G. u. kereszteződés | térfigyelő rendszer |
| 4. | Füredi u.- Szegfű u. kereszteződés | térfigyelő rendszer |
| 5. | Temető u. Zádor u. kereszteződés | térfigyelő rendszer |
| 6. | Temető u.-Szent I. sgt. kereszteződés | térfigyelő rendszer |
| 7. | Kossuth L. u.-Zádor u. kereszteződés | térfigyelő rendszer |
| 8. | Kacsóh u.-Ady E. u. kereszteződés | térfigyelő rendszer |
| 9. | Reggel u.- Püspökladányi u. kereszteződés | térfigyelő rendszer |
| 10. | Szent I. sgt.- Kacsóh u. kereszteződés (BHG épülete) | térfigyelő rendszer |
| 11. | Szent I. sgt. – Püspökladányi u. kereszteződés (Posta kereszteződés) | térfigyelő rendszer |
| 12. | Arany J. u.-Takács P. u. kereszteződés | térfigyelő rendszer |
| 13. | Délibáb u.- Arany J. u. kereszteződés | Térfigyelő rendszer |
| 14. | Deák krt.- Kisújszállási u. kereszteződés | Térfigyelő rendszer |
| 15. | Tesco körforgalom | Térfigyelő rendszer |
| 16. | Rába u.- Sajó u. kereszteződés | Térfigyelő rendszer |
| 17. | Gépgyár u. – Rába u. kereszteződés | Térfigyelő rendszer |

1. A Képviselő-testület utasítja a Polgármesteri Hivatal Költségvetési, Gazdálkodási és Kistérségi Irodáját, hogy az 1. pontban foglalt beruházás megvalósítása érdekében a szükséges intézkedéseket tegye meg.

Határidő: 2019. november 15.

Felelős: Rózsa Sándor jegyző

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi Rendőrkapitányság, 5300 Karcag, Kossuth tér 1.

**Gyurcsek János alpolgármester:** Bejelentette, hogy a 16-tól 20-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Gyurcsek János alpolgármester:** Bejelentette, hogy a napirendek megtárgyalásának a végére értek, majd megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

* "**Május 1-jén** Családi napra várják az érdeklődőket a Déryné Kulturális Központba. A legkisebbeket a MINTAPINTY zenekar koncertje és a Dalma Dance Club táncosai szórakoztatják. Délután az operett műfajé a színpad: Ozsgyányi Mihály és Scheer Lívia műsorát hallhatja a közönség. Az épület előtt kirakodóvásár várja a családokat.
* **Május 2-án** a Madarász Imre Egyesített Óvoda *Ügyeskedj a kerékpároddal!* címmel rendez kerékpáros ügyességi versenyt óvodásai és a szülők részvételével.
* **Május 3-án** a Karcagi Nagykun Református Gimnázium és Egészségügyi Szakgimnázium, **május 4-én** pediga Szentannai Sámuel Középiskola és Kollégium végzős diákjai búcsúznak iskolájuktól.
* **Május 3-án** városunk vendége lesz Szíjjártó Péter külügyminiszter.
* **Május 5-én** Karcag Város Önkormányzata, a Déryné Kulturális Központ, a Karcagi Református Egyházközség és a Magyar-Kazak Baráti Társaság a redemptios megemlékezés és a jászkun főkapitányi beiktatási ceremónia rendezvényeire várják az érdeklődőket.
* **Május 6-tól** lehet nevezni a XXI. Karcagi Birkafőző Fesztiválra.
* **Május 6-án** aKiskulcsosi Általános Iskola tanárai és diákjai a *Kiskulcsosi kavalkád* című műsoros estre várják az érdeklődőket a Déryné Kulturális Központba.
* **Május 9-én** rendezik meg az Életet az Éveknek Nyugdíjas Klub tavaszköszöntő bálját a Déryné Kulturális Központban.
* **Május 10-én** a Kováts Mihály Emléknapok részeként a Déryné Kulturális Központban rendezik meg a Kováts Mihály Általános Iskola megemlékezését, ünnepi emlékműsorát.
* **Május 11-én** a Dumaszínház Kiss Ádám és Renk Dénes közös estjére hívja a műfaj kedvelőit a Déryné Kulturális Központba.
* **Május 16-án** Anyák napi operettgálára várják az érdeklődőket a Déryné Kulturális Központba. A műsorban fellépnek Fodor Zsóka, Mádi Piroska, Köllő Babett, Buch Tibor, Kovács Szilárd, Horváth Elemér és Horváth Péter színművészek.
* **Május 18-án** a Déryné Kulturális Turisztikai, Sport Központ és Könyvtár néptánccsoportjainak gálaműsorát láthatja a közönség. A műsor után az est jótékonysági bállal folytatódik.
* **Május 18-án** jótékonysági koncertet rendeznek a Kátai Gábor Kórház gyermekosztálya számára az Ifjúsági Házban. Fellépnek a Matchboys, Señor, Decadance és a The Best Company együttesek. A rendezvényt megnyitja Nagyné László Erzsébet kórházi főigazgató, önkormányzati képviselő.
* **Május 22-én** aKarcagi Szimfonikus Zenekar koncertjét hallgathatja meg a közönség a Déryné Kulturális Központban.
* **Május 25-én** aSportos Gyermeknap programjaira várják a családokat, osztályközösségeket a Déryné Kulturális Központ munkatársai a Liget úti Sporttelepen. Rossz idő esetén a rendezvény új időpontja június 1-je.

*Olvastad már?* címmel prózamondó versenyt hirdetett a Déryné Kulturális Központ. A jelentkezők **május 28-án** a Déryné Kulturális Központban ajánlják kedvenc könyvüket a hallgatóság figyelmébe.

Az önkormányzat és a rendezők minden kedves érdeklődőt szeretettel várnak a rendezvényeken!"

**Gyurcsek János alpolgármester:** Bejelentette, hogy legközelebb, munkaterv szerint

**2019. május 23-án (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Gyurcsek János alpolgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
| Dobos László |  |
| polgármester helyett: |  |
|  |  |
|  |  |
| **(: Gyurcsek János :)** | **(: Rózsa Sándor :)** |
| alpolgármester | jegyző |